
MOTTO: 
<<De câte ori te gândeşti la Dumnezeu, e semn 
că Dumnezeu s-a gândit deja la tine. >> 


Părintele monah Cleopa Ile 


<<Dumnezeu nu are nevoie să-i recităm 
rugăciuni, ci vrea ca acest cuvânt să devină trăit 
de noi înşine.>> 


Părintele monah Iustin Pârvu 


LUMINA DE PE MUNTE 


„Eşti rupt din soare azi, Hristoase, 


şi-aşa vei fi în veşnicie 

şi bucuria ne îndeamnă 

să ridicăm noi trei colibe 

să stai cu Moise şi Ilie 

Îţi simţim sufletul în oase - 

eu — Petru, Iacob şi loan 
Primind Lumina Ta divină 
uităm de lumea de mai an 

Căci fără griji ne vrei, ca paseri, 
să Te slujim întru mulți ani” 


Dar Petru nici nu terminase 

cu ruga ce avea de spus 

căci Tatăl într-un nor deasupra 
îl apăra pe Domn! lisus 

Şi înţelese el atunci 

că rostul lor e-n lumea toată: 
să-i lumineze pe creştini 
împânzind toți pământul roată. 


6. 08 


. 2007 


ÎNDEMNURILE DUHULUI SFÂNT 


Ci fii precum luna 
devii ca pamântul 
De vrei să fii soare, 
să-ți ţii jurământul 


Jurământ de iubire 
şi de bucurie, 
altfel devii vânt 

ŞI ai viața pustie 


Fii linişte-adâncă 

şi creşti în tăcere 
Lumina ţi-e mamă 
când ție-ţi eşti vrere 


Şi viaţa şi moartea 

îți vor fi aproape 

şi-o lume întreagă 

Îţi va creşte sub pleoape 


De te-apleci, 

ai s-auzi iarba 
vibrând de iubire 
pământul te va chema 
din adâncuri de fire 


De ochii ţi-i ridici spre cer, 
cuvinte-ntoarse în ecou 
prin tine vor vibra când pier 
Şi marea de o vei privi 

în fiecare picătură 

privirea ta va străluci 


Şi tot ce-i spirit prins, captiv 
în vraja ta se va ivi 

din imemoriala vreme 

şi în lumina dimineții 

ca un izvor viu va ţâşni. 


22. I. 2007 


MĂ ODIHNESC ÎN OCHIUL TĂU 


Tatălui Ceresc 


Mă odihnesc în ochiul Tău 
în Ochiul tău de Dumnezeu 
şi totuşi, eu Te uit mereu 


Trăiesc în lume, n-am habar 
cum să trăiesc, un om gregar 
deşi Te simt cum mă-nconjori 
de-atâtea ori, de-atâtea ori 


Eu vreau doar liberă să fiu 

dar când mi-e ochiul greu, pustiu 
refugiu-n Tine caut iar 

cu inima săltând pe jar 

cu inima săltând duios 

când mă pătrunzi până la os. 


21. II. 2007 


LA MARGINE DE TIMP 


La margine de timp 
cu pasul blând, de zeu 
la margine de timp 
m-aşteaptă Dumnezeu 


Cu mantia întinsă 

cu ochiul Lui de foc 
cu vorba din tăcere 
s-accept Celestul Joc 


Să trec din lumea asta 
în lumea de lumină 

în haina străvezie 
lăsând în urmă tină 


Să-mi amintesc pe dată 
ce-am fost odinioară, 
în viaţa asta ternă 
venind a câta oară? 


Deşi nu ştiu nimic 

din ce am fost cândva 

mă cred a fi în lume 

acum altcineva 

Urmez acea chemare 

ce e-n străfundul meu 
şi-mi spune-un eu din mine 
că-s os de Dumnezeu. 


26. II. 2007 


MĂ-NCEARCĂ, DOAMNE,-UN DOR 


Mă-ncearcă, Doamne,-un dor de mine 
de parcă-n mine am murit 

sau poate că e dor de Tine 

căci simt în mine-un infinit 


un infinit ce mă separă 

de pacea ce mi-o dăruieşti 

şi simt un vid ce mă doboară 
în mine, Doamne, când nu ești 


Deodată lin Te simt pe creştet 
cum mi te laşi ca un balsam 
Devin din nou lumina blândă 
din clipa-n care mă năşteam. 


26. II. 2007 


VIS 


Ca gheaţa polară de rece să fiu 
căldura Iubirii să pot să ţi-o ţiu 
În linişte-adâncă să pot să Te sorb 
să crească în mine un suflet enorm 


În graţia Ta să pot să mă-nalţ 

în zborul divin fără scară sau lanţ 
Să pot să privesc în adâncul divin 
ca o axă-ntre poli să pot să devin 


Înțelegerea să-mi strălucească-n privire 
precum polii Pământului strălucesc în Iubire 
Coloana să mi-o-ncingă lubirea ca brâuri 
braţele mele să curgă în râuri 

iar faptele mele, fără aripi sau şine 
s-ajungă-n Marea Compasiunii divine. 


26. II. 2007 


CUM PHOENIX DIN CENUȘĂ 


E-un suflu blând în aer 
un suflu lin, şoptit 
ca-n ziua Maicii Sfinte 
când Pruncul s-a ivit 


Ai zice că-i o zi ca şi-alte zile sfinte 

dar fiecare om pe lisus Fiul simte 

şi simte cum văzduhul în suflet îi tresaltă 
şi un foc viu s-arată 

păcatul să 1-l ardă 


Cum Phoenix din cenuşă s-a ridicat mai sus 
crucificat, se naşte din moarte iar lisus 


Natura-ntreagă-i trează 
din lisus când renaşte 


şi Duhul Sfânt primeşte 
în prima zi de Paşte. 


30. III. 2007 


10 


ÎŞI PLÂNGE NATURA HRISTOSUL 


Un concert al naturii s-aude în noapte 
concert din suspine, din plânset şi şoapte 
Îşi plânge natura Hristosul de-o vreme 

îl plânge c-aude pe Cruce cum geme 


EI plânge pe Cruce încet până-adoarme 
să vină doar îngeri din somn să-L întoarne 
Din somn să-l întoarne, să poată să vie 


cu-apostoli la masă, căci, iată-L, învie! 


Şi-odată cu Iisus natura renaşte 
Renaşte şi omul, e ziua de Paşte! 


30. III. 2007 

COROANA TA DE SPINI 


Domnului lisus Christos 


Coroana Ta de spini 
în lauri se preface 

în fiecare an 

de mii de ani încoace 


Privirea Ta e-ntoarsă 
spre Cer şi spre Pământ 
să fii Tu chezăşie 

să fii Tu legământ 


Căci Tatăl Te-a vrut jertfă 
când s-au umplut pahare 
vărsate prin Adam 

în vise milenare 


Umplute cu păcatul 
ce veşnic se repetă 
în singura ființă 

ce s-a numit bipedă 


Sunt oameni ce nu-s fii — 
osânda ţi-o vestesc 

Cu inima pustie 

în veci Te chinuiesc. 

31. II. 2007 


DE-O VEŞNICIE MĂ ÎNTORC LA TINE 


Tatălui Ceresc 


Eu sunt un gând 

din infinite gânduri 
împrăştiate-n spațiu 

cu lubire 

De-o veşnicie mă întorc la Tine 
aşa cum se întoarce-ntreaga fire 


Fără să ştiu prea bine 

cine sunt 

şi câte vieți m-am preumblat 
prin spațiu 

eu în iubire Ta mă pierd umil 
sorbindu-Te-n tăcere 

cu nesațiu 


Ca-ntr-un mănunchi 
Tu-ai adunat în Tine 
Iubirea şi Înţelepciunea-n 
două fire 

ce se unesc şi se despart 
mereu 

în spiritul Tău sfânt 

de Dumnezeu 

Noi cu Iubirea Ta 

toți firul vieții toarcem 

şi cu iubirea noastră ne întoarcem 
Prin bine şi iubire pentru semeni 
e viaţa noastră cu a Ta asemeni 
Chiar dacă din mânie ne creezi 
doar cu Iubire Tu ne priveghezi 


Tu temple vrei din noi 

să construieşti 

În inimă-i altarul 

în suflet sunt fereşti 

Puterea Ta e-n soare, lună, stele 
dar omul mai presus l-ai pus de ele 


Iubirea S-a născut întâi din Sine 

Primind în ea Viaţă, Lumină şi Înţelepciune 
şi toate împreună sunt Cuvântul 

din care s-a născut apoi Pământul 


Cuvântul însuşi se împarte-n Sine 
Creația fiind mare prin micime 
Tot încercări ne dăruieşti în viaţă - 
e jocul Tău divin ca o povaţă 

Prin luptă spiritul ni-l întăreşti — 
eternitatea Tu ne-o pregăteşti 


Ca o oglindă este chipul meu 
în care te vezi Tu ca Dumnezeu 
De eu sunt bun şi drept 

şi blând, de sunt 

Tu asta îmi întorci 

ca legământ 

De sufletul mi-e negru ca la furii, 
judecător devii şi Te înfurii 

Iubirea ce mă-ndeamnă să Te sorb 

e al Tău spirit ce mă-nvăluie în somn 
şi care mă veghează când înviu 

şi recunosc: Tu eşti Cuvântul Viu. 


15. IV. 2007 

CAUTĂ NUMAI ÎN TINE 


Nu mai căuta în iarbă 
NICI în pietre, nici în cer 
Caută numai în tine 
până toate în jur pier 


Şi-ai să simţi atunci Lumina 
cum te-nvăluie, te cheamă 


Pentru-atâta fericire 
sufletul poți să-ți laşi vamă. 


11. V. 2007 

TU EȘTI IZVORUL 


Domnului lisus Hristos 


Tu eşti izvorul ce m-adapă 

când apă n-am să-mi curgă-n suflet 
Tu eşti puterea ce mă-mpacă 

şi mă dezmiardă cu-al său cuget 


Imensitatea —Ți este-n fire — 
Tu eşti Pământul, eşti şi Cerul 
Mă pierd în sufletul Tău pur 
să mă prefaci din temelie: 

eu scândura şi Tu, Dulgherul. 


12. V. 2007 

NUMAI DE LA O SINGURĂ STEA 


Numai de la o singură stea 
Lumina să-ți vină-i 
de-ajuns 

Freneticul entuziasm 

cu sete te lasă pătruns 


Numai de la o singură stea 
iubirea să-ți vină 

şi zbori 

Cu Tatăl alături te simți 
uneori, uneori 


Numai de la o singură stea 
credinţa să-ți vină 

mereu 

şi-ai să simți 

cum în tine pluteşti 

cum te simți 

ca şi cum ai fi zeu. 


22. V. 2007 

ÎNŢELEPCIUNEA SFÂNTĂ 


Orice pereche-şi are zeii săi — 
întreabă aerul, întreabă marea 
întreabă cerul când este senin 
şi în albastru doar îşi vrea culoarea 


Orice pereche-şi are zeii săi — 
întreabă mânzul când abia se naşte; 
picioarele-şi îndreaptă într-o clipă 
şi-n lapte, iarba parc-ar vrea a paşte 


Întreabă fluturii dansând în zbor 

şi păsările desenând triunghiuri 

de parc-ar şti că -Nţelepciunea Sfântă 
se-arată lumii numai în trei unghiuri 


Orice pereche-şi are zeii săi 
uniți într-unul singur ce-i Iubirea 


care cu-nţelepciune pace-aduce 
lăsând să curgă peste lume firea. 


23. V. 2007 

CA O ADIERE DE VÂNT 


Domnului lisus Hristos 


Ca o adiere de vânt 
mă-ncearcă dorul 

ca o durere uitată demult 

dar cu nerăbdare Te sorb 

când Te simt în aerul 
înmiresmat la trecerea Ta 
şi-mi ţin respiraţia câteva clipe 
să nu adorm 


În Tine Cerurile toate se rânduiesc 
şi tot la altă cotitură eu Te găsesc 
Mă grăbesc în mine 

alergându-mă în ritmul inimii 

tot în spirală să Te ajung 

O spirală mereu mai îngustă 
mereu mai aproape de vârf 

să devin râu, să pot să curg 


Doar o dată în Ochii Tăi nevăzuţi 
să privesc 

şi lumile se-ntorc în punct 

se isprăvesc 

Micul devine mare 

şi marele devine mic 
ca-ntr-un caleidoscop ascuns 
în zaţul de cafea dintr-un ibric 


Cum poate fi măreția firească 
şi umilința, măreață 

numai Tu ştii 

dar totul în jur 

de Tine-mi vorbeşte 

şi mă învaţă să mă smeresc 
Te văd ascuns în ochii blânzi 
ai ființelor nevorbitoare 

şi simt cum cresc. 


26. V. 2007 

TU DUPĂ FIREA TA, MĂ VREI 


Domnului lisus Christos 


Tu baţi la poarta sufletului meu 
Tu baţi mereu, Tu baţi mereu 
Tu după firea Ta mă vrei 

cu Tine-n Cer să fiu şi eu 


Ca pasărea Tu vrei să fiu 
de grija vieţii să nu ştiu 
În mine eu să pot să zbor 
aşa uşor, aşa uşor 


În mine eu să Te-ntâlnesc 
ca să plutesc, ca să plutesc 
şi ca o pasăre în zbor 

cu Tine să mă contopesc 
cuprinsă toată de fior. 


27. V. 2007 

ASCULT... 


Tatălui Ceresc 


Ascult cum se trezesc 

sfinţii-n biserici 

şi-n mine rămân 

când Tu mă priveşti 

Tu-mi aduci Departele aproape 
ascunsă prin colțuri 

de sunt, mă găseşti 


Şi muzici aud 

cum îmi cântă în suflet 
durerea mă lasă 

şi grijile-s vânt 

Şi urc fără mine 

şi urc fără scară — 


mi-e graba să ard 
ascunsă-n Cuvânt. 


29. V. 2007 

OCHIUL LĂUNTRIC 


În noapte-ascult un Ochi lăuntric 
ce-mi aminteşte zeul indic 

când lumea-ncet o zămislea 

apă şi lut punând în ea 


În noapte lumea o cunosc 
prin Ochiu-acesta plin de rost 
prin Ochiu-acesta văd mereu 
icoana sufletului meu 


În noapte văd un Ochi lăuntric 
ce mă învăluie, mă cheamă 

El tainic îmi întinde-o undă 

şi în tăcere mă îndeamnă 
plutind uşor, să urc mai sus 
desprinsă toată din secundă. 

30. V. 2007 


TRUPU-MI E PĂMÂNTUL ÎN MIŞCARE 


Tatălui Ceresc 


Sunt ca o sămânță fără apă — 

doar când mă priveşti, eu pot să cresc 
Din Iubire, sufletu-mi s-adapă 

şi cunoaşte raiul pământesc 


Sunt ca o sămânță fără soare — 
cu Lumina Ta mă înveleşti 


Trupu-mi e pământul în mişcare 
şi-n el gândul Tu mi-l ocroteşti. 


4. V. 2007 

DEPARTE DE URMELE MULȚIMII 


Lui Parmenide 


Departe de urmele mulțimii 

dincolo de porțile Zilei şi ale Nopţii 
aşezat într-un car celest 

şi însoțit de fiicele Soarelui 
călătoreşti pe Calea divină - 

calea celui care ştie cât de departe 
îi doreşte inima s-ajungă 


Acolo tu întâlneşti Zeița 
care-ţi făgăduieşte să ridice vălul 
dintre părere şi adevăr. 


29. IV. 2007 

PĂRINTE, DOAR TU ŞTII 


Tatălui Ceresc 


De sunt un veşnic pelerin 
şi-un oaspete pe-acest pământ, 
Părinte, doar Tu ştii — 
menirea mea e scrisă-n Cer 

la Tine-n gând 


M-ai vrut lumină din Lumină 
să pot alăturea să-ți fiu 

să mă despart de tot ce-i haos 
unind contrariile din tină 

şi-n mine eu să te contemplu: 
mişcare vie în repaos. 


18. VI. 2007 

TU EŞTI UN CÂNTEC 


Domnului lisus Christos 


Tu eşti un cântec ce se naşte-n Cer 

şi creşte pe Pământ în trup de semeni 
Tu eşti Acel ce cu nimeni nu semeni 
deşi tot Tu le semeni tuturor 


Tu eşti o melodie-n al meu suflet 
o muzică ce mă transmută-n Cer 


armonizând contrariile din mine: 
să fiu şi cer şi trup, ca să nu pier. 


4. VII. 2007 

MĂ UIT LA CHIPUL TĂU 


Maicii Fecioare îndurerate 


Mă uit la chipul Tău dintr-o icoană 
mă uit la chipul Tău, Divină Mamă, 
la Fiul şi la Tatăl cum Te rogi 

să ne mai păsuiască înc-un timp 
de-a vremilor păcate 

să nu dăm încă samă 


Ai mâini împreunate 

şi ochi pierduţi în zare 

iar lacrime căzute pe obraz 
ne-arată că durerea ta-i prea mare 


Dac-am putea să ne rugăm şi noi 
şi rug aprins să devenim - 

ca Sandu Tudor - 

de lacrimi s-ar usca obrazul Tău 
şi-ar trece-n noi durerea 
transfigurată-n dor. 


14. VII. 2007 

PORTRETE SPIRITUALE DE MONAHI 


PATRIARHII MOLDOVEI 


În munții tăi înalţi de brad 
preoţi monahi şi-au făcut vad 
Dacă ai şti, Moldovo, şti, 
lacrimi potop ti-ar tot ţâşni 
Cu ele ai împărăţi 

cărări de munți prin sihăstrii 
Sunt lacrime de pătimire 

dar sunt şi lacrimi de iubire 
pentru cei trudnici întru sfinți 
poveţe dând l-ai tăi părinți 
Poveţe cum ştiu să îndure 
necazuri, trude prin pădure 
După ce-au fost prin închisori 
l-a comuniştilor orori, 

ei şi mai aprig se rugau 

mai mult pe lisus îl iubeau 
ținându-şi singuri slujbe-n dar — 
păsări în stol cântau tropar 
apoi se alergau în stol 
monahilor tot dând ocol 

care pe umeri, care-n creştet 

să nu mai fie Cleopa veşted 
Tinereţea să-i fie dragă 
când purta sfinţii în desagă 
şi tot citea în munţi la stână 
când oile-aveau iarbă bună; 
care pe umeri, care-n cioc 
să-i fie drag lui Papacioc 
să-i țină hangul lui Ilie 

când mai slujeşte-o liturghie 
(c-aşa-i spusese Paisie! 

Să-i fie drag şi lui lustin 

să uite-atât amar de chin 
când comunişti i-au făcut vânt 
prin multe închisori la rând 
Iar în chilie la Rarău 
s-aprinde Sandu ca un zeu 
Devine tot un rug aprins 
Maicii Fecioare-l ține-ntins 
Să-i mulțumească vrea frumos 
că ea îl naşte pe Christos 

Îl naşte veşnic pentru fii 

şi pentru Marte şi Marii 
dându-le sfat să țină dreaptă 
cumpăna vremii pe pământ 
să n-aibă viaţa lor deşartă. 


11. VII. 2007 

I. 


PĂRINTELUI MONAH IUSTIN PÂRVU 


Sfințenia-i blândețe, iubire-nțelepciune 
sfințenia-i lumina ce ne pătrunde-n sine 
Sfinţenia-i durerea ce trece în destin 

şi toate sunt cuprinse-n Părintele Iustin 


De poți să îi treci pragul 
devii tu bucurie 

şi te ridici în slavă 

şi clipa-i veşnicie 


Privesc cum miruieşte privirea ta prea clară 
ce trece şi prin ziduri spre Poarta cea stelară 
Părinte, miruieşte păcatele, le unge 

să pot să simt iubirea prin carne cum străpunge 
Să fiu un foc nestins 

să pot să simt în mine 

Învingătoru-nvins 

Să pot să simt în mine 

cum te ridici la Cer 

şi toate în jur piară 

în duh ca să nu pier. 


22. VII. 2007 

II. 


PĂRINTELUI MONAH DANIILTUDOR 
In memoriam 

Chiar Tu, Părinte, eşti un Rug Aprins 

ce peste ani lumină ne-a trimis 

credință-adâncă, smerenie, tăcere 

un Rug ce se hrăneşte cu durere 

Destin de mucenic Tu ai avut 

ce paşii în durere ţi i-a vrut 

Prin manuscrise din biblioteci 

Tu căutai întâi viaţa de veci 


Voiai cu inima Ta să pătrunzi 

prin viaţa sfinților în cari te-afunzi 
dar vrut-a Dumnezeu să uşureze 
calea de veci şi viața să-ţi scurteze 
Umblând de ani cu lanţuri la picioare 
menit îţi e s-ajungi în calendare 
pictat să fii în fresce din biserici 

Tu suflete să poți ca să desfereci 


Ca Tine să-l simţim pe Domn” Hristos 
Lumină cum pătrunde pân! la os 
Ca Tine-n rugăciuni să avem har 
cu Rugăciunea inimii, tropar 
Ca Tine s-avem sufletul duios 
să-l punem Maicii Domnului, icos 
Condac să vrem ca Tine să-l trăim 
şi Maicii Sfinte să îl dăruim. 
23. VII.2007 

IV. 
PĂRINTELUI MONAH ARSENIE BOCA 


In memoriam 


În chilia de pe munte 
Jos, pe scândura de brad 
un monah stătea de strajă 
lui lisus să-i facă vad 


N-are pat, are doar masă 
unde ţine cele sfinte 

şi-un dulap modest, de ţară 
cu puţină-mbrăcăminte 


Dinspre Cer, pe-a lui chilie 
o lumină blând se lasă 

şi-i pătrunde-ncet în suflet 
cum pătrunde o mireasă 


Stă monahu-n rugăciune 
rug aprins devine-n noapte 
Ochii lui devin făclie 

ce aprinde a lui şoapte 


Când lumina se zăreşte 
şi coboară printre brazi 
şi monahul vine-n vale 

însoțit de ochii calzi 

ai jivinelor pădurii 

ce ştiu a-i da ascultare 
când le dojeneşte blând 
şi le-apucă de-o ureche 
şugubăţ, pe fiecare 


Meşter a picta icoane 

şi pereții din biserici, 

el şi-n suflete pictează: 
schimbă gândul, gând citeşte 
şi tu sufletul desfereci 


Suferinţa îi e dulce — 
pentru el, mană cerească — 
şi-i învață-a face cruce 
şi-i învaţă să iubească 


şi pe cei cu gânduri rele 
de-şi duc viața după gratii 

şi le toarnă-n suflet jele 
parcă saltă pe Jăratic 

„Tu, Arsenie monah, 

nu mă mai picta pe mine - 

îi şopteşte-n noapte lisus - 
tu în suflete pictează 

celor ce zic ,„ oh!” şi „ah!” “ 


Iar monahul se gândeşte - 
gândul lui, cumpănă dreaptă 
Dând lui lisus ascultare 

de pe schele se coboară 

la mulțimea ce-l aşteaptă 

Şi privind pe fiecare, 

el îi ştie tot trecutul 

viitoru-i e cărare; 

şi chemându-l pe-al lui nume 
blând îi spune: 

„începutul!” 


Viaţa-n urmă se deşiră 
în a lui copilărie 
greşelile el le-nşiră 
din răsărit la chindie 


Monahul are răbdare 
şi-adâncime în privire 

Şi te-ntoarce, te descoase 
până-n suflet străluceşte 
soarele şi-ntreaga fire 


Ochii ţi-i cobori la gândul 
că îți este viața nudă 

Şi, de Sus, El te priveşte 
şi-ţi insuflă gânduri bune 
despre viaţa asta crudă. 


29. VI. 2007 

V. CALUGARILOR ATONIȚI, MUCENICI 


INTRU CREDINŢĂ 


Viaţa voastră-aţi închinat-o 
Maicii Domnului, stăpână, 
chiar din zorii ei albaştri 
pân’ trăirea voastră pură 

şi cu moartea se-ncunună 


Şi cu moartea se-ncunună 
pentru a păstra credinţa 
şi-astfel însăşi viaţa voastră 
deveni chiar biruința 


Bucuraţi-vă, călugări, - 

ați devenit mucenici 
şi-astfel viața voastră crudă 
în credință n-are piedici 


Căci voi ştiţi credința una 
lăsată de Domn! Iisus: 
Duhul Sfânt ce se coboară 
ni-l dă Tatăl Cel de Sus 


Căci voi ştiţi credința una 
lăsată de Domn Hristos: 
Duhul Sfânt ce se aprinde 
e la Paştele —ortodox 

Şi mai ştiţi că Liturghia 
este Însuşi Domn Christos 
umilința şi durerea 
pătrunzându-l pân’ la os 


Sângele şi carnea ruptă 

de pe trupul lăsat gol 

se jertfesc la Liturghie — 
Sfântul Vas nu-i un simbol 


Cine crede că simbol e 

tot ce se preface-n vas 
nu-și vrea sufletu-n Lumină 
vrea un suflet de pripas 


Ataşat de lumea asta 
nu va mai urca la Cer 


şi va fi dintre aceia 
ce se nasc şi-apoi doar pier. 


25. 09. 2007 

VI. SFÂNTULUI SERAFIM DE SAROV 


Blând, cu mâinile întinse 
şi cu trupul împietrit, 
Serafim, nume de înger, 
stă de parc-ar fi murit 


Gândul lui e doar în slavă 
doar lumină, doar granit 
şi nu simte piatra dură 
cum genunchiul i-a strivit 


Maica Sfântă, milostivă, 
îi arată Cerul Sfânt 

drept răsplată că Serafim 
uită trupul pentru gând 


Şi trimite îngeri gingaşi 
inima să-i învelească 

în Lumină şi Duh Sfânt 
ca în slava lui să crească 


În privirea lui durerea 

se transformă în Lumină 
şi nu ştii, când te priveşte, 
de mai are în trup, tină 


Parc-ar fi dintre aceia 

coborâţi direct din Cer 

ce, înconjurați de slavă, 

în vecie nu mai pier. 22. 09. 2007 

VII. 


MONANHULUI GREC PAISIE AGHIORITUL 
In memoriam 


N-avea altă-nvăţătură — 
numai din Sfânta Scriptură 
ghid de viaţă îşi lua 

şi îl da şi altora 


Sfaturi de bună credință 
sfaturi umplute cu har 
date cu bunăvoință 

ca pe-un sfânt abecedar 


Pe toate le măsura 

viața de-l împresura 
Nimic nu-l intimida 

şi tuturor le spunea 

cum să se echilibreze 
viața să-şi coordoneze: 
„Vrei să ştiţi secretul vieţii? 
Treaz, în pragul dimineții, 
în juru-ţi nu alerga; 

altora te dăruieşte 

pân' lisus în tine creşte 


Neclintit în gând ca piatra 
Dumnezeu să-ți fie vatra 
Neclintit în gest ca pomul 
iubirea să-ți fie Domnul”. 
23. 09. 2007 

MONAHULUI ILARION ARGATU 


in memoriam 


Dangătul de clopot sfânt 
ca un leagăn împresoară 
liniştitul tău mormânt 


Ani de pribegie dură 
sufletul tău a-ndurat 
ascuns prin pereţi sau şură 
ca şi cum erai plecat 


Ingerii te-au ajutat 
să nu fii găsit de cei 
ce biserica ţi-au luat 


Ca Manole, când pe Ana 
între ziduri a zidit 

purtând rodul lui în pântec 
făr' să se mai fi ivit, 

ca Manole, piatra sfântă 
cu-ndârjire ai zidit 

Cât ai stat ascuns prin case 
şi fugar neîncetat 

vedeai ziduri luminoase 


pe un cer crucificat 


Ţi-a dat Domnul semn divin 

ca să fii cu pacea-n suflet 
până vremuri bune vin 
Tu să ai speranţă-n cuget 
că vei ridica biserici — 
fiindcă asta ai promis 
Sufletul ca să-ţi desfereci 
pe Pământ ai fost trimis. 


25. 09. 2007 

CA APA, SUFLETUL SĂ-L AI 


Ca apa, sufletul să-l ai 

să poţi lui lisus să 1-l dai 
Ca apa să te laşi condus 
şi capul să-l pleci ca lisus 


Numai aşa te întăreşti 
să poţi durerea s-o primeşti 
Doar apa este picătură 
dar şi ocean cu geamandură 


Ca apa să te laşi respins 

să creadă toți că eşti învins 
şi-apoi ca apa să-mpresori 
pe cel ce cade în erori 


Tu cu iubirea ta să-l cerți — 
doar prin iubire poți să ierți 
şi picătura din ocean 

devine toată un noian 

de pace, cântec şi lumină 
şi-atunci vei şti c-a doua oară 
veni-va lisus pe Pământ 

în corpul tău lumesc de tină. 


3. 07. 2007 

O NĂFRAMĂ DE IUBIRE 


O năframă de iubire 

a cuprins Pământul, roată, 
şi tresaltă-ntreaga fire 
numai omul, niciodată 


Numai omul nu aude 
strigăte în cele mute 
Numai omul nu priveşte 
iarba-n sânul lui cum creşte 


Numai omul nu visează 
ce-i în viața lui cea trează 
Numai omul nu presimte 


paşii lui lisus prin minte 


Numai inima de om 
n-are rod curat ca-n pom. 


3. VII. 2007 

CAPUL MI-L PLEC 
Tatălui Ceresc 


Capul mi-l plec pe firul de iarbă 

ca şi cum l-aş preda lui lisus mai degrabă 
şi simt tot ca firul cât sunt de umil 

când îl pleacă zefirul ce-i vântul —copil 


Accept umilința îngemănată iubirii - 

m-aş pierde în Tine ca tainele firii - 

Eu însumi o taină ce n-am s-o cunosc 

nici când trupul de-acum nu-mi va fi adăpost 


Faţa mi-apropii de floare uşor 

şi se naşte în mine-o dorinţă de zbor 
Atât de uşor Tu mă faci să trăiesc 
iubirea ce-i darul cel dumnezeesc 
Doar cu trupul lipit de rodnic pământ 
pot să-mi croiesc din iubire veşmânt 
Doar cu el contopită, pierdută în el 
pot zbura către Tine, deşi-ncetinel 


Dar ştiu că-ntr-o zi voi arde ca farul - 
lumina lui noaptea salvând marinarul - 
Şi-atunci tot mai sus voi putea să străbat 
zările toate ca un vajnic soldat 
Poarta Luminii, deschisă de îngeri, 
mă va salva de-ncercări şi înfrângeri 
şi poate de Tine la numai un pas 
voi auzi al tăcerilor glas. 
18. 09. 2007 

CÂND DUMNEZEU E-ATÂT DE-APROAPE 
Celor care se simt singuri 


Când Dumnezeu e-atât de-aproape 
de-Şi lasă Cerul peste noi 

cum poți să crezi că eşti departe 
cuprins de griji, de frici-şuvoi? 


Priveşte-n tine mai adânc — 
în Rugăciunea lui lisus 
găseşti şi sprijin, şi iertare 
şi poţi urca mereu mai sus 


Priveşte-n tine mai atent 

cerând iertare lui Christos 

şi-ai să vezi viaţa mult mai simplu — 
şi suferinţa-i de folos 

Dacă nu ştii ce simte omul 

când e-n primejdii şi necaz 

cum vrei să ştii ce este mila 

când vezi fiinţe de pripas? 

Cum vrei să ştii ce-a simțit Domnul 
pe Cruce când L-au răstignit 

de nu te laşi plecat ca pomul 

când norii negri s-au ivit?... 


Priveşte suferința calm 

şi spune-n gând că o poţi duce 

Acceptă viaţa ca pe-un psalm 

ce-l dărui Domnului pe Cruce. 4. 09. 2007 

DE NU TE POT IUBI CU FRICĂ 
Tatălui Ceresc 


De nu te pot iubi cu frică, 
eu simt în mine tainic dor 
De sunt aproape de furnică, 
nu-mi pasă - 

sunt numai fior. 


Un dulce-alint mă potopeşte 

şi ştiu că tu nu-mi dai fiori 
Poate c-alintul mi-aminteşte 

că Tu-mi eşti Tatăl Cel din nori 


Iubirea Ta nu stinghereşte 

ci liberă mă vrea mereu 

Prin zbor, prin dor mă sfătuieşte 
să te primesc în mine, Zeu 


Să-mi fii Tu mie Anotimp 
fără ceasornic, fără noapte, 


o pace-adâncă să cuprind 
primindu- Te, uitând de toate. 


4. 09. 2007 

DOAR PE DUMNEZEU VREAU PREOT 


Doar pe Dumnezeu vreau Preot 
şi Părinte, şi Iubit 

să tresalte în Lumină 
sufletu-mi nemântuit 


Să se legene în aer 
doar cu Dumnezeu în gând 
Duhul Sfânt să se pogoare 
ca o batere de vânt 


Ca o adiere lină 

pacea doar să mă-mpresoare 
să mă desprindă de tină 
boarea sfântă, iubitoare 


Să rămân ca o lumină 
ca un glob măreț, de foc 
să plutesc mereu în aer 
aşteptând Celestul Joc 


Şi-abia să-mi aduc aminte 
câte Jocuri au mai fost — 


viața mea ca o poveste 
spusă sieşi pe de rost. 


2. 09. 2007 

DAR EU MĂ-NVEŞMÂNT ÎN GRAI 
Tatălui Ceresc 


Ştiu că Tu mă vezi mereu, 
chiar de sufăr, de mi-e bine, 
dar eu mă-nveşmânt în grai 
şi nu pot vorbi cu Tine 


Tu cu gândul doar mă-ncerci 
şi-mi trimiţi a ta Lumină, 
fiindcă vrei ca să mă ierți 
şi să scutur din trup, vină 


Gând răzleț de răutate 

mă încearcă uneori 

şi atunci îmi dau cu seama 
că-s croită din erori 


Tot încerc să îndrept croiul 
să n-am inima pieziş 

să Te am din plin Lumină 
nu Lumină pe furiş 


Cum să fac să țin Lumina 
s-o păstrez ca pe un dar 
vreau să-nvăţ, dar eu sunt tina 
şi de-aceea nu mi-e clar. 
15. 08. 2007 

PENTRU CE ECUMENISM?... 


Duhul Sfânt coboară astăzi 
ca-n vechime pe Pământ 

şi la fel ne împresoară 

în Iubire, ca-n veşmânt 


Dar ploile vin şuvoi 
şi e soarele mai trist 
fiindcă Tatăl-Adevărul 
n-a voit ecumenism 


Dacă e Cuvântul — Unul 

în Persoană întreit 

şi-a voit să se coboare 

în Fecioară împlinit - 

ca să spele de păcate 
lumea noastră pământească 
şi prin jertfă s-o îmbrace 

în lumină îngerească - 


pentru ce pluralitate în religii pe Pământ 
pentru ce ecumenisme lipsite de jurământ 
când de veacuri se jertfiră 

mucenici tot mii şi mii 

ce ne stau mereu deasupra 

ca dumnezeeşti făclii? 


Pentru ce să nu respecte Europa jertfa lor 
când Tatăl schimbă pe Fiul 

şi-azi pe Muntele Tabor?... 


Când faci simbol din credință 
pentru ce te crezi creştin 
gândind că în Vasul Sfânt 
rămâne pâine şi vin? 


Adu, Doamne, o lumină 
să trezească ochii minţii 
să se lepede de tină-n 
lumea asta toți părinții! 


Să vadă că-n Sfântul Vas 
de vreo două mii de ani 
Trup şi Sânge au rămas 


Şi-ortodocşii vor unire 
dar unire-n Adevăr 

Ce e mai presus de fire 
nu se poate lua-n răspăr 


Tatăl rămâne-n unire 
cu Fiul şi Duhul Sfânt 


vrând o singură credință 
în vecie pe Pământ. 


7. 09. 2007 

MI-E FOAME DE TINE, IISUSE 


Mi-e foame de Tine, Iisuse, 
Te chem prin tăcere şi dor 

Te chem prin cuvinte nespuse 
să pot să devin doar fior 


Să pot să devin doar iubire 
să pot să devin doar un gând 
năframă de foc peste fire 

ca frunza, mă legene-un vânt 


Un vânt ce nu-i vânt 
e iubire 

Un vânt ce nu-i vânt 
e Duh Sfânt 


Mi-e foame de Tine, Iisuse, 
şi simt cum în cerc mă roteşti 


Te chem prin cuvinte nespuse 
ca să ştiu cine sunt, Cine eşti. 


4. 07. 2007 


52 


RUGĂCIUNEA INIMII 


Arde-mă-n Iubire, Doamne, 
să devin un sfeşnic viu 
să-Ți pot lumina pe Cale 
pe aproape când Te ştiu 


Inima să-mi lumineze 
trupul meu de tină plin 
să-mi ajungă-a ta Lumină 
zilele cât le mai țin 


Curgă liniştea în noapte 
să devină rugăciune 
îmbrăcând a mele şoapte 
luminând ca un tăciune 


Tainic aripe de îngeri 
să plutească-n Cerul Sfânt 


şi plutirea lor să lase 
doar Lumină pe Pământ. 


15. 08. 2007 

CÂND POT SĂ FIU UNA CU FIREA 


Tristeţea ce m-a copleșit 

e dorul pentru Tine, Doamne 
Spre Tine-alerg, cu gând spăşit 
privind figura din icoane 


În Tine pot să-mi vărs iubirea 
şi fără teamă să mă dărui 
Când pot să fiu una cu firea 

e mult prea dulce să mă nărui. 


15. 08. 2007 

TE-AM VĂZUT... 


Domnului lisus Christos 


Te-am văzut lâng-un strugure-n vie 
cu figura măreață, de Zeu 

Chipul Tău era gata să-nvie 

şi să pleci lâng-al Tău Dumnezeu 


M-a cuprins o durere nestinsă 

şi simţeam că-s din Tine altoi 
Încercam să Te-opresc doar cu lacrimi 
ce curgeau în neştire, şuvoi 


Te-am văzut şi în iarba foşnind — 
Duhul Sfânt Te urma ne-ncetat 
şi eu Te simțeam negrăind 

doar prin Iubire aflat 


In ochii Tăi nevăzuţi de mă uit 
mă ajunge un dor de plecare 


Toate din lume le uit 
când îți simt adierea pe Cale. 


15. 08. 2007 

RUGĂMINTE MAICII DOMNULUI 


Maică Sfântă, strâns la sânu-Ţi 
Prunc şi Om matur să-l ţii 
ne-ncetat să se repete 

naşterea şi moartea lui 


Puritatea, dăruirea 

ne pătrundă pân’ la sânge 

să ne-asemene cu firea 
Duhul Sfânt când ne mirunge 


Şi ca paseri de uşori 
să ne fie zborul lin 


şi Lumina ne cuprindă 
cât puterile ne țin. 


15. 08. 2007 

FII ÎN INIMI, RUG APRINS 


Domnului lisus Christos 


Doamne, când Te simt pe Tine 
lumea toată n-o mai simt 
Doamne, şi-i atât de bine - 
Tu-mi eşti ca un sfânt alint 


Te presimt, Te simt în mine 
şi în Cer Tu mă ridici 
Nu-mi mai pasă de tristețe 
nici de piedici, nici de frici 


De-aş putea să tac, ca pomul 
şi ca pomul să n-am gând, 
aş urca la Cer mai iute 

fără nici un legământ 


Te-aş simţi atunci mai viu 
şi-aş avea culcuşul cald 
Când te văd pictat în fresce 
sufletul nu-mi e înalt 


Eu vreau Duhul să Ţi-L simt — 
fu în inimi Rug Aprins 
mare cât tot universul, 


Tu, Invingătoru-nvins! 


15. 08. 2007 

DE-AŞ PUTEA... 


Domnului lisus Christos 


De-aş putea să vin la Tine 
făr' să văd trupul cum moare, 
doar să mă topesc, ca ceara 
să mă-mprăştii ca polenul 
când albina e în floare 


De-aş putea să vin la Tine 
ca-ntr-un somn, să nu am teamă 
să-mi văd sufletul cu ochii 

că n-am trup, să nu bag seamă, 
aş purcede mai cu grabă 

către Duhul Tău Cel Sfânt 


Fă-mă o cutremurare 
să mă lepăd de pământ! 


15. 08. 2007 

ŞTIU, DOAMNE 


Ştiu, Doamne, ştiu că mă iubeşti, 
chiar de-mi găseşti din plin şi vină 
Sunt, poate, eu mai bună decât alţii 
dar tot nu-ți pot cinsti vrerea divină 


Cred că de mi-aş afla relele toate, 
aş merita mai mult Lumina Ta 
Mereu am gânduri şi gesturi netoate 
şi-oricît mă mustru, rămân tot aşa 


Nu am prea multe bogății, ca alții, 

dar oamenii îi am pe toți ca fraţii 

pe toţi îi văd ca vase luminoase 
Mă-ntreb acuma ce-ar mai trebui 

în mine cât Tu eşti stăpân, Hristoase?.... 


19. 09. 2007 

SUNT ABSENTĂ, DOAMNE-AL MEU 


Sunt absentă, Doamne-al meu 
la canon de rugăciune — 

când durerea mă încearcă 

ard mocnit, ca un tăciune 


N-am putere să mă rog 
când mi-e mintea furişată 
Sufletu-mi ca-ntr-un bârlog 
stă ascuns, de poți, mă iartă 


Când hlamida-Ți de Lumină 
abia-ncep să o străvăd 

ştiu că m-ai iertat 

şi uşa larg deschid 

ca să Te văd. 

8. 09. 2007 


SFÂNTUL ÎNCHISORILOR 


Lui Valeriu Gafencu 
in memoriam 


Din negura Cerului 

curge neaua Mielului 

ca să spele rănile 

s-astupe cărările 

pe unde umblase Sfântul 
ce-i liniştea doar cu gândul 
pe cei deznădăjduiţi 

trup şi suflet chinuiți 


Nimeni n-are-ntâietate — 
e-adâncă frățietate 

Nu doar boala cobora 

în celulă la Ocna 

O putere şi-o lumină 

îi ținea ca o tulpină 
Suferința când încerci 

ai să poţi să înţelegi 

ce se întâmpla cu el 
blândul, bunul mieluşel 
de era una cu cei 

numiți pe nedrept mişei 
şi-ţi spunea pe toți să-i ierți 
fie duşmani, fie drepți 


Doar trăindu-l pe Hristos 


îi pătrundea pân’ la os 
cu lumina lui divină 

ca să uite că sunt tină 
spunând toți pân’ la chindii 
Rugăciunea inimii 


Nu voia medicamente 
doar cu sfaturi înțelepte 
boala grea şi-o alunga 
inima şi-o lumina 

Ca un clopot de lumină 
s-a sfârşit în iarnă plină 
dând cu tifla zorilor 
Sfântul Închisorilor. 


11. 10. 2007 

II. PUNCTUL DE SPRIJIN 


PUNCTUL DE SPRIJIN 


Mi-e liniştea 

punctul de sprijin 

al incertitudinii 

tăcerea 

ascunsă în dorul călcâielor 


Mă-nalţă 
în dorul de-amiază 
întoarceri de păsări 


Nehotărâtă 

între Cer şi Pământ 

sunt fruct cu seminţe necoapte 
şi —avânt universului orb. 

ATÂTEA LUMI... 


Atâtea lumi cu flori şi păsări 
se-ntorc în mine-n amintiri 
doar în senzații şi mirosuri 
în mersul meu şi în priviri 


Ca-ntr-un copac, ce nu se lasă 
din lutul adâncit desprins 

din rădăcini nevrând să iasă 
decât culcat ca un învins 

şi doar cu păsări calm priveşte 
departe-n zări spre alte lumi, 


în lumea mea se-ntrezăreşte 
cea care-am fost cu cea de-acum. 

M-A-NTORS CUVÂNT MOCNIT ÎN DOR 


M -a-ntors cuvânt 
mocnit în dor 

un zbor de pasăre subțire 
se lasă-ncet şi rotitor 
păienjenind întreaga fire 


M -a-ntors un nimb 

crezând că mint 

cu ochii mei crescând comori 
crezând că mint cu gestul meu 
crescând în aer sicomori... 

MI-E SUFLETUL O BOLGIE FUGARĂ 


Mi-e sufletul o bolgie fugară 
ce-mi cizelează chipul 

mereu altfel, altcum 

Mi-e sufletul o bolgie ascunsă 
cum florile ascunse în parfum 


Eu clipele de-atunci 

le pot opri ca stampă 
chiar dacă tu şi nimeni 
nu le-nţelege rostul 
chiar dacă părul meu 
se-apropie de fum 


Păstrez mereu dorința 
să mă mai nasc iubind 


Cu ochii-nchişi spre mine 
simt stelele venind 

şi-o cupă se deschide 
dintre pereţi de aer 
lăsând să cadă lin 


pulberea şi nimbul iubirii... 

SE LASĂ SEARA 


(Elegie pe malul Zăbrăuțului) 


Se lasă seara-n păsări de ogradă 
se lasă-n fructe rumenind să cadă 


Cu mâinile în şolduri îmi port clipa 
cătând cu gleznele lucerna deasă 


Privind de sus 

cum jos devine vară 
pătruns mi-e gestul zilei 
de ocară 


S-au depărtat din ochii mei copiii 
şi gârla-mi pare-acum a fi mai seacă 


Nici vacile nu sunt în prund aceleaşi 


Se lasă seara-n mine . Şi ce dacă. 

BĂRBAȚII 


Bărbaţii sunt 

lacrima de aşteptare-a femeii 
bărbaţi-s copiii 

bărbaţii-s străjerii 
cuvântului „mâine” 


Bărbaţii-s lumina 

ce-n ochi ni se-agaţă 

bărbaţii-s ieşiţi din cuvântul „respir 
bărbaţii-s putere 

bărbaţii sunt viaţă. 


Ki 

ÎMI CURG PE UMERI BLÂND EFEMERIDE 


Îmi curg pe umeri blând efemeride 
Ca ele-aş vrea senin să mă împac 
cu gândul trecerii prin porți tăcute 
Ca ele-aş vrea să pot şi-mi lasă prag 
în suflet gându-ntoarcerii mărunte 


Îmi curg pe umeri blând efemeride 
în împăcare oarbă se desfac 

Ca ele-aş vrea tăcerea gol să sune 
dar gândul nerostit la pândă-l am 


Îmi curg pe umeri blând efemeride 
desfacerea de fruct mi-o amintesc 
Un aer viu, înțepător mă cheamă 
respir chemarea doar şi mă întorc. 

VINUL 


Pe funduri de pahare - 
părere de lumini 
părere de durere - 

stă drojdia de vin 
Culoarea nălucirii 
licoare-amețitoare 

se lălăie -n cuvinte 

se varsă din pahare 


E vinul nălucirea 

ce ne aduce-n suflet 
puterea de-a ne rupe 

de tot ce-i mărginirea 

E trist hrisov al neamului 
de-a nu-şi ucide firea 


E dorul de-a fugi de noi 
şi-ntoarcerea — napoi 


Sau amăgirea?... 

DIN LEGĂNAREA ÎNCEATĂ A BĂRCII 


Sensul acesta în care mă-nclini 

îl bănuiam 

în legănarea înceată a bărcii 

când tata copleşit de prezența mea 
credea că pescuieşte 

în zgomotul plin al lopeţilor 

în ritmicul „plici” 


Ştii că sensul acesta 

nu e cel pe care-l voiam 

şi- ai putea să cunoşti 

voluptatea adâncă-a tristeții 
când barca e 

ca azurul 

prea departe de mal 

Frecându-ți mâinile 

aspre şi reci 

s-adulmeci aerul proaspăt al depărtărilor 
împăcat că ţi-e gândul în van 
Da, ai putea să ghiceşti 
voluptatea adâncă-a tristeții 

în bănuitele zboruri 

dac-ai putea să afirmi: 

„cred, Epicur nici n-a existat 

el e numai dorinţa celor în mers” 
Chipul meu l-ai putea modela 
doar cu gândul 

Şi-atunci bănuiam 

când apa se juca cu chipul meu ireal... 

M-ACOPERĂ TOAMNA 


M-acoperă toamna — 

ŞI ea şi cu nouă — 

ca pe-o picătură de rouă 

în care se sparge un cer răsturnat 
ca pe ultima rază de soare 
rostogolită-n asfalt. 


Devin transparentă 

în colţ de lumină 

Mă fac cenuşie 

bogată 

şi ard 

şi-aş vrea să mor aşa: 

cariatidă 

păstrând în podul palmei soare cald. 

DE-ACEEA... 


Am cunoscut dragostea 
de-aceea 

am nostalgia apei de izvor 

şi-a zborului înalt 

de-aceea 

nu iubesc însingurarea sufletului 


Singur gândul meu 

balansându-se între Pământ şi Cer 
se reflectă într-o stea 

strălucind în adâncul fântânii 


Ecoul lui 

se pierde în adâncuri 
degeaba îmi spui că 
dincolo vom fi una 


Eu doresc înfiorarea cărnii 
până la sânge 

de-atâta dumnezeire 
stelele să se reflecte 

în lumina trupului meu. 


26. V. 1999 

VENEAM SPRE VOI CA O VESTALĂ 


Nu sunt o veşnică lumină 

sunt doar uitare şi mister 

Sunt doar o zi venind din noapte 
şi-n noapte mă grăbesc să pier 


Veneam spre voi ca o vestală 
cu focu-n dinţi, nepieritor 
dar firea şi-a întors obrazul — 
eu mă credeam nemuritor 


Intr-un târziu am să privesc 
îndepărtata auroră 
şi n-am să vreau decât să dorm 


Simt cum mă tot desprind de dig 
cum sunt trăit şi fără proră 


Şi-aştept tăcut un țărm de frig 
Nu sunt o veşnică lumină 
sunt doar uitare şi mister 


Sunt doar o zi venind din noapte 
şi-n noapte mă grăbesc să pier. 

VENEAM SPRE TINE 


Veneam spre tine 

n-am ştiut 

de-aceea viaţa m-a durut 
de-aceea viaţa m- a-nsemnat 
cu ochiul celui vinovat 


De-aceea mi s-au prăbuşit 
toți munții 'nalți şi n-am murit 


La sân am legănat mereu 
tot zgura sufletului meu 


In mine toţi vulcanii stinşi 
culcuş şi-au vrut — eroi învinşi 


Da, culmile se-ajung târziu 
când munţii-n poala lor te ştiu 


Dar se ajung şi-un aer blând 
de miere şi de soare sfânt 
te-nvăluie ca un sărut 

mult aşteptat şi mult durut 


Da, culmile se-ating visând 
prin aer fără timp zburând 
Acolo-n aer sfânt de brazi 
doar prin iubire n-ai să cazi 
doar prin iubire-ai să topeşti 

zăpada culmilor cereşti 
Şi-acuma vin spre tine-n gând 
când tu m-adormi c-un aer blând 
şi-n nopți mi te cobori la sân 


cum duhurile-n pod cu fân 


Şi ne tot pierdem în lumini 
pierduţi de lume şi de vini. 


2. XI. 1996 

ŞI TOTUŞI... 


Un zâmbet strâmb 
aveai 

un gest stângaci — 

îți părea rău 

că vrei să mă ucizi 
şi totuşi 


mâna ta avea trăgaci... 


Iubirea 

invada ființa ta — 
mă-ndepărtai 

de teamă să nu arzi — 
şi totuşi 

ai spus „nu” 
ducând cu tine 

un adevăr 

ce eu îl dezveleam 
cu dreptul - 

ce-l credeam 
supus iubirii — 

de a-ți retrage 
albia minciunii 

în care 

tu voiai să cazi. 


De peste câte mări 
ți-aud chemarea — 


T1 


ecouri sparte 

în cochilii seci?...- 

şi glasul tău 

chiar de-ar întrece marea 
ecourile ar rămâne reci 


Absența ta 

e ca un nimb pe frunte 

de când 

eu doar în mine mă rotesc 
De-atâta 

aplecare înspre tine 

nu mai găseam 

spre mine nici o punte 
unde să stau 

să mă privesc 


Sirenele vapoarelor mereu 
îți vor aduce dorul înapoi 
Cu-acelaşi zâmbet strâmb 
şi gest stângaci 

tu vii în vis 

în vis 

rămân şi eu 

unindu-ne un singur adevăr 
în care 

mâna ta n-are trăgaci.. 

COPLEȘITĂ SUNT... 


Copleşită sunt de-atâtea ierburi 
care vin spre mine cu nesaț 

se topesc când îmi ajung la buze 
în zadar mă mai apuci de braţ 


Mâna ta întinsă înspre mine 

nu mai creşte nici un univers 
Nici nu mor şi nici nu cad — 
focul s -a-mpietrit demult în vers 


Gustul de sudalmă şi pământ 

se aşează-n straturi peste mine 
Nu mă dezveli, n-ai ce să vezi — 
doar un strat de minereuri fine 


Aurul de pe deasupra lor 

îți trezeşte iar în suflet vara: 
altă fată prin nisip înoată 

Fă-i un semn şi nu uita chitara! 

IUBIREA TA E CA PĂMÂNTUL 


Iubirea ta e ca pământul 
când stau la umbră toată vara 
Iubirea ta e ca şi cântul 

adus de vânt să umple seara 
Iubirea ta e ca văzduhul 

cel plin de păsări, ca secara 


E frig în mine câteodată 
privirea ta mă încălzeşte 
cum se-ncălzeşte firul ierbii 
când încolţeşte sub zăpadă 


Mă ghemuiesc sub fruntea nopții 
şi-aştept s-apară Carul Mare 

Tu vii c-un şal cusut cu stele 

să pot vedea cum în privirea-ţi 
se oglindeşte fiecare. 


20 . I . 1999 

UN PEISAJ CU PLOAIE ŞI CU VÂNT 


Un peisaj cu ploaie şi cu vânt 

de suflet prins doar cât privesc afară 
Nici nu simțeam la pândă stând tristețea 
şi nici un gând în minte nu aveam 


Un soare, poate, adormise-n mine 
şi nu-şi făcuse somnul pe deplin 
de nici o rază nu-nvia 
îngemănându-mi umbra 

cu-a lui Bacovia?... 


...Şi totuşi, aerul miroase-a primăvară... 


81 


DAR MĂ ATINGE VALUL... 


Un val 

ca o -ntrebare peste lume 
în apa mării se ridică lin 
Pierdută îl privesc 

şi nu ştiu-n mine 

cât bucurie este 

şi cât chin 


Se sparge valul 
creasta lui de spumă 
se -neacă-n creasta 
valului secund 


Se lasă timpu-n 
trupul meu afund 
în valul ce în moarte iar revine 


Eu 

mă îndrept molatec spre cearşaf 
în albia nisipului încins 

Se lasă timpu-n trupul meu învins 


Şi valul stând 

să se întoarcă-n sine 

reflectă raza soarelui curgând 
din viață-n moarte 

şi din moarte-n viaţă 

cum în oglinda apei iar revine 

Eu 
adormită în nisipul moale 
nu mă gândesc la ziua care vine 


dar mă atinge valul 
vrând 
nevrând. 


2 . VIII. 1996 

CREZÂNDU-MĂ ANDROGIN 


Singurătatea 

îndreptându-se spre un țărm de mare 
ca o mireasă fără mire 

purtată de valuri 

mereu mai aproape 

mereu mai departe 


Şi eu cu fățărnicie 

plimbâdu -mi plinătatea sufletului 
absorbită din culori şi miresme 

şi muzici neauzite 

întâlnindu-te pe tine 

crezându-mă androgin 

până în clipa în care 

o simplă adiere de vânt 

mi- a amintit 

c-am mai fost cândva împreună 


Să fi fost eu Eva 
şi tu, Adam?... 


Şi nu găsesc nici o frunză 
să-mi acopăr cu ea goliciunea 
sufletului 
Toate s-au uscat 
dintr-un prea mare avânt 
de renunțare la sine. 
9.VI 

. 1999 


ABIS CE NU SE BĂNUIA 


Abis ce nu se bănuia 
dormind adânc 

tu l-ai trezit 

(Zăpada când mă-mpresura 
nu bănuiai candoarea-n ea) 
şi fără nici un dar zeesc 
suflarea ta mă înflorea 
trezind în mine-un infinit 
ce mie m-a ştiut reda 


De ce nu pot să mă cunosc 
fără durerea ce mi-o dai 
ca pe-o coroană fără har?... 


De ce atâta dar zeesc 

în două chipuri de pământ 
când fără ambră sau nectar 
ospăţul ne e jurământ?... 


Stelele-s reci, nu pot iubi 
De ce atunci ne urmăresc 
rotind în jurul nostru har 


din doi să vrem doar unu-a fi?... 


85 


TU VII 


Tu vii cu trupul subțiat prin ziduri 
şi sufletele noastre-s sfânt sărut 
Doar gândul ne-nsoţeşte uneori 
deşi rămâne mut, rămâne mut 


Când uşa se deschide pe-nserat 
şi chipul tău aievea îmi apare 
tristețea ne deşiră pe-amândoi: 
ne-apropiem, da'-i singur fiecare 


Nici noi nu ştim când 
suntem doi, când unul - 
tristeţea ne cuprinde din senin 
şi nu ştim cerul să-l aducem jos 
decât închis într-un pahar cu vin. 

23. VII. 1989 


TOT VĂZDUHUL S-A MUTAT ÎN MINE 


Tot văzduhul s-a mutat în mine — 
aripi de zefir pe lângă trup 

şi îmi este, Doamne, atât de bine 
chiar dacă-s plutire într-un stup 


Ceru-ntreg mi s-a izbit de frunte 

peste tot apar numai culori 

Simt cum creşte-n mine-ntreg un munte 
cum mi se desprind din mâini, viori 


Ochii doar să-nchid şi sunt plutire 
ochii doar să-nchid şi sunt avânt 


Cum de nu se rupe cerul peste fire 
când şi eu sunt cer peste pământ?... 


20. III. 1999 

FĂRĂ VÂSLE, PE VALURI 
I 


Da, am o problemă de suflet 
şi sunt în viață-un eşec 

sunt plină de răni nevăzute 
dar scutur din cap şi iar trec 


Ce vreţi, sunt o biată ființă 
mă-ndrept înspre mine încet 
deşi port cu mine o umbră 
cu care să pot să mă-ntrec 


Aşa că mă-ncumet să lunec 
cu braţele mele năluci 

prin valuri mereu tulburate 
de zei înarmați doar cu furci 


Şi-aş vrea să găsesc o lumină 
spre care să pot să mă-ndrept 
de-aceea nu-mi place ascunsul 

şi merg cu-adevărul în piept 

Şi simt cum gândirea-mi se naşte 
cuvântul mi s-a rotunjit 

Învăţ doar să râd printre lacrimi 


şi sufletu-l simt cum palpită: 


nici sceptic şi nici mântuit. 

16. V. 1993 


E-ATÂT DE DISTILATĂ AMINTIREA 


E-atât de distilată amintirea 
încât separ cu detaşare 
durerea de al ei tumult 

Te chem: plăcerea-i solitară 
şi în tăcere mă-nveşmânt 


Trăiesc, trăiesc cu resemnare 
timpul se cerne peste noi 
cărările ne sunt umbrite 

dar suntem una amândoi 


Mă-ndrept spre lucruri colbuite 
tot încercând să mă cunosc 
Încerc să le rostesc 

dar ele nu se trezesc 

ŞI parc-ar spune 

că-mi ştiu povestea pe de rost. 


6 . IV. 1997 

ODĂ PĂMÂNTULUI 


M -ai apropiat pe neştiute 

de fața ta aspră, arămie 

Ți-am simţit căldura dintr-o dată 
nu ştiam că haina ta e vie 


O, candoare 

o, durere 

dulce nevinovăție! — 

toate le-am simțit în mine 
fructele când ţi-am atins 
Faţa mea lipită 

de iarba tăioasă 

mă făcea Învinsa de ne-nvins 


Şi cum să pot descrie în cuvinte 
nemărginirea cum îmi intră-n trup? 
Simţeam roind în mine mii de stele 
cum doar albinele roiesc în stup 


O, soare care încălzeşti planeta 

mă laşi uimită, fără un cuvânt 

dar eu plutesc prin mine ca prin cosmos 
doar fulgere şi mări sunt, doar avânt! 
Nu ştiu de unde-ncepe infinitul 

de unde-ncepe viața mea 

Mă mişc, respir şi sunt numai un cântec 
de când, Pământule, simt haina ta 

De-a buşilea mă-ndrept 

spre tine ca spre un iubit 

ce-n brațele-mi nu-l mai pot ţine 
şi-i vreau doar mersul lui oprit 
Cu foamea mea nestinsă de iubire 
cu foamea mea nestinsă eu respir 
Mă-ndrept spre tine sălbatică - 
simțindu-te, eu uit de patrafir 


ÎI vreau pe Dumnezeu prin tine — 
eşti minge sfântă pentru mine 


şi duhul tău e-ascuns afund 


Pământule, eşti minge sfântă 
şi duhul tău îmi e veşmânt. 


1. XI 

. 1992 


CA O FANTOMĂ, TU VII 


Misterioasă şi plină e viaţa - 
în mine e vara 

e dimineaţa 

e roua căzută în zori 

pe pietre 

pe ierburi 

pe flori 

e vântul foşnind unduios 
fiorii-ajungând pân’ la os 

E piatra gălbuie şi rece 

prin mine pustiul când trece 
e doar un nor 

coborât printre vii 

când printre cuvinte 

la mine tu vii 


Aud şoapte duioase 
unduind în ureche 
şi-n noapte plutind 
sunt cu tine de veghe 


Mă vrei de departe 
aproape să-ţi fiu - 

ca o fantomă tu vii 
dar eşti viu 

Simt gura divină 
încet cum mă soarbe 
când suflul tău blând 
gândirea mi-adoarme 

Subţire mă fac în vis 
ca un fir 
şi noaptea ţi-o mângâi 
ca un zefir 
Prin tine mă-ndrept 
spre Divina Cheie 
cu care lacăte 
în mine deschizi 
când orice distanță 
şi timpul desfizi. 
18. III . 1999 

CEALALTĂ MASCĂ 


Şi pentru că nu ştiu 

cum va fi 

când voi călători fără trup 

îmi pierd trupul în îmbrăţişările tale 
primindu-te în mine 

ca pe un zeu 


Cu privirea rătăcită 

primindu-te 

ştiind că-mi dai fericirea cu porția 
că mi-o micşorezi în fiecare zi 

pe nesimţite 

băgând-o într-o desagă imaginară 
în care-ţi porţi de-o viaţă 

cealaltă mască 

pe care mi-o arăţi întotdeauna 
când te temi să nu mor de fericire 


Iar ochii mei nasc un fluviu până la tine 
poate Duhul Sfânt se va naşte din ape 
purtându-Şi umbra deasupra capului meu 
Nu pe tine te caut 


doar zborul Aripei 
care-l trezeşte din somn pe Dumnezeu. 


16. V . 1996 

VIS 


Îmbrăcată în poeme nescrise 

să te aştept la poartă 

când te întorci 

cu o adâncă înţelegere a lumii în ochi 
cu sentimentul că 

dintotdeauna te-am aşteptat 


Şi atunci întrebările vor deveni 
un zid demolat 

bun să se sorească 

o mie de pisici 

După amiaza 

nu va mai fi 

apropierea serii 

va fi doar 

o intrare mai îndrăzneață a soarelui 
între pereţii umezi şi întunecoşi 
Seara 

nu va mai fi 

înserarea noastră 

va fi doar un musafir 

văratic şi răcoros 

Iar noaptea 

ehei, noaptea 

vom hălădui în vis 

amândoi 

călare pe o mătură imaginară 
amândoi 

pierduţi unul în altul 

sub umbra lui Dumnezeu. 4.VI 

. 1999 


OLGA ALEXANDRA DIACONU 


NĂSTRAPA NEVĂZUTĂ 


POEZII 


EDITURA 

<<Omul religios etern, din faza arhaic- 
ontologică, până la gândirea mistic-dogmatică 
modernă, înțelege adevărul teocentric, fiindcă 
Adevărul „adică Realul, este Dumnezeu>>. 


Petre Ţuţea 
<<Ca toţi să fie una, după cum Tu, Părinte, întru 
mine şi Eu întru Tine, aşa şi aceştia în Noi să fie 


una, ca lumea să creadă că Tu M-ai trimis>>. 
(loan, 17,21 ) 

NĂSTRAPA NEVĂZUTĂ 


O năframă luminată 
blând în inimă-mi tresaltă 
E năstrapa nevăzută 

ce din raze e țesută 


Un văl tandru de lumină 
mă-nfăşoară şi mă-nchină 
Tatălui şi Cerului 

Maicii ca şi Fiului 


Un văl cald ţesut din rouă 
cade cînd e lună nouă 

ca să-mi aducă aminte 

că am sânge în veşminte 


Sângele ce nu se vede 
ŞI unii nu vor a-L crede 
Ca să-mi aducă aminte 
că am coroană pe frunte 


Făcută numai din spini 
culeşi de prin mărăcini 

Şi când fruntea mi-o aplec 
eu cu lacrimi mă înec 


Şi când fruntea salt în sus 
dorul meu e de nespus 
Mă tot duce şi mă duce 
până la lisus pe Cruce 

Mă tot poartă şi mă poartă 
lui Christos să-l bat în poartă 
Să mă primescă puțin 

ca să iau pâine şi vin 


Să mă primească niţel 

ca să-mi dea un clopoțel 
Şi să-l bat tot într-o dungă 
dorul când o să m-ajungă 


Şi să-l bat încetinel 

ca să merg mai cătinel 
Tot spre Crucea Cerului 
în inima Mielului 


Tot spre Crucea cea rotată 
să-i bat Tatălui în poartă 
Să mă primească puţin 
Duhul Sfânt să pot să-L ţin 


Să mă primească niţel 

Ca să fiu una cu El 

Să mă-nvârt tot roată-roată 

ca şi cum n-am fost vreodată 10. 11. 2007 

CE FRUMOASĂ-I TOAMNA-N IAȘI! 


Ce frumoasă-i toamna-n laşi! — 
frunze galbene şi verzi 

întreţes viața cu moartea 

şi sub pleoapele închise 

sfinți moldavi parcă străvezi 


Ce frumoasă-i toamna azi! 
Poate va mai fi şi mâine 
dar păstrez în mine clipa 
ca să pot să mă salvez 
de-orice inimă de câine 


Ce frumoasă-i toamna, Doamne, 
când Te caut prin livezi 

şi prin lăzile cu poame! — 

mort şi viu Te etalezi 

şi privind mi-e şi mai foame 


Şi privind mi-e şi mai foame 
de prezenţa Ta cea vie 

Dn dorinţa mea cea mare 
totul parcă-n Jur învie 

totul parcă-n jur m-adoarme 


Somn ca toamna vreau să am: 
când mi-e somnul cel mai dulce 
să Te văd, Doamne, sărman, 
moartea-n Cer cum Te va duce 

Duhul Sfânt să ni-L cobori 
moartera-n Cer când Te va duce 
Rămas răstignit pe Cruce 

Tu ne-alini mereu durerea 

şi de-o veşnicie mori. 


27. 10. 2007 

ÎȚI SIMT CHEMAREA 


Îţi simt chemarea 

lin cum vine 

şi mă atrage cu miresme 
şi-n aer parcă-i o lumină 
ce poate fi doar în poveste 


Şi totuşi, nu Te pot afla — 
scoate-mi în cale, 
Doamne,-o iesle 

să stau lângă inima Ta 


Scoate-mi în cale 
Doamne,-o maică 

în mine când se face noapte 
şi ziua mea-i de mucava. 


Şi cui îi pasă când lumina 
în peşteri abia licăreşte 


când inima-i ca un incendiu 
vărsând lumina din poveste?... 


28. 10. 2007 

CUI SĂ-I MULŢUMESC EU, DOAMNE? 


Ceru-ntreg cuprins de stele 

şi mirosul de tămâie 

când ascunse-mi stau în suflet 
precum sâni sfioşi de fată 

stau ascunşi rotunzi sub ie, 

cu-i să-i mulţumesc eu, Doamne?... 


Simt atâta fericire 

cât nu am nici când pioasă 

stau în colțul cu icoane 

Cui să-i mulțumesc eu, Doamne?... 


M-ai trimis în astă lume 
pentru ce, nu am aminte 

şi de-aceea am o teamă 

că nu-ţi spun ce am în minte 


Nu sunt sigură că pot 
să-mplinesc a Ta dorinţă: 
să fiu una pentru toți 
să fim toţi ca o ființă 


Gânduri bune de le dau 
şi-mi las sufletul în palmă 
ei pe mine nu pun preţ 
şi-mi răspund cu o sudalmă 

Cum să fac să pot ca Tine 
să-mi las sufletul în chin 
când ei râd cu-atât mai tare 
cu cât eu mai mult suspin?... 


26. 10. 2007 

CE IUBIRE DE DEMULT? 


Ce iubire de demult 
răscoleşte al meu suflet 
de-mi curg lacrime-n tumult?... 


Te iubesc fără să simt 
c-am iubit şi-odinioară 
Duhul Tău de Soare Sfânt 


Cine-atunci îmi toarnă-n suflet 
dar de lacrimi, dor nestins 

ca şi cum m-ai rupt din Tine 
şi-ncă focul nu s-a stins?... 


Plâng eu oare-a mea iubire 
ce de veacuri a fost ninsă 


sau mă plâng pe mine însămi 
c-am ajuns doar o învinsă?... 


26. 10. 2007 

TU EŞTI NUMĂRUL CEL SFÂNT 


Tu eşti Numărul cel sfânt 
ce devine-n mine cântec 
şi-mi vrăjeşte sufletul 

de parcă ar fi descântec 


Tu eşti apa care curge-n 

al meu suflet să-Ţi văd Cerul 
şi să simt cum pentru toate 
numai Tu poti fi Dulgherul 


Tu eşti Pomul, noi, doar fructe 
Doar puţine-Ți stau la masă 
celelalte stau căzute 

celelalte stau căzute 


Tu pe toți îi vrei aproape - 
să-i salvezi, de-o veşnicie 
vrei mereu şi pe-nnoptate 
le apari ades sub pleoape 


Dac-ar şti cât e de bine 
sub mantaua Ta cea largă 


ar uita de ei şi viața 
Ți-ar lăsa-o Ţie-ntreagă. 


26. 10. 2007 

DULCEA SĂRUTARE 


Dulcea Voastră sărutare 
chezăşie-i pe Pământ 
că se naşte-n fiecare 
Pasărea cu focul sfânt 


Pasărea cea nevăzută 

ce ne apără în somn 
mângâind cu-a sa Aripă-o 
Maică Sfântă şi un Domn 


Pasărea cea nevăzută 
propriul Duh şi-L dăruieşte 
revărsând la noi în sân 

o lumină care creşte 


Şi cu cât lumina creşte 
şi ne-nvăluie cu har 
cu-atât patima descreşte 
micşorând al ei pahar 


Lasă-L, Doamne, să mai vină 
încă-o dată pe Pământ 

dar dă-ne multă lumină 

ca să-l transformăm în cânt 


Muzica să se reverse 
în solfegii ca veşmânt 

oasele noastre să cânte 
pe Christ în noi legănând 


Doar copil să doarmă-n inimi 
şi să crească-n noi în somn 


până mare se trezeşte 
peste pacea noastră, Domn. 


1. 11. 2007 

E-ATÂTA LUMINĂ PE CALE 


E-atâta lumină pe cale 

şi-o umbră de vis sub copaci, 
dar eu mă-nveşmânt în tristeţe 
de parcă nu Tu mi-ai fi vraci 


O pace adâncă pluteşte 

şi păsările-au ațipit 

dar viaţa în mine descreşte 
şi parcă de tot am murit 


Eu simt c-aş fi 

ruptă din Tine 

şi-apoi liberă Tu m-ai lăsat 
şi nu-mi mai ştiu drumul 
chiar dacă 

în viață m-ai tot îndrumat 


Mă-mpiedic în corpul de tină 
deşi ştiu că tot eu l-am vrut 
şi-aud doar un gând cum suspină 
pe Tine că nu Te-am ştiut 


Nu-i clar nici de ştiu 

mult prea bine 

doar Tu că-mi eşti vieții un sens 
că n-am libertate de sine 

de nu-mi eşti doar Tu înţeles 

Găseşte-mi o cale de mijloc 
s-accept viața mea ca un vers 
în care se-nchide tot cerul 

ca mie să-mi fiu univers 


La Tine să vin doar spre seară 
când viața mea-i doar rugăciune 


şi mintea o am mult mai clară 
şi-s doar rug, aprins din tăciune. 


5.11. 2007 

MEDITAȚIE DE TOAMNĂ 


A nins azi şi fulgii timizi 
căzând s-au topit într-o clipă 
în toamna-adormită puțin 

de suflete şterse-n risipă 


Risipa de suflete, Doamne, 
de poţi s-o opreşti, fă-o-ndată 
iubirea în noi să se-ntoarne 
oprită demult sub lăcată 


Nici toamna nu are răgaz 
să-şi lepede frunzele toate 
când iarna îi pune zăgaz 

în noi lunecând ca pe roate 


De-atâta răceală-a zăpezii 
şi genele au promoroacă 


Tu ninge-ne-n suflete frezii 
în seară c-un clopot şi-o toacă. 


8. 11. 2007 

PASĂREA CARE SCRIE PRIN MÂNA MEA 


Pasărea care scrie prin mâna mea 
rostește cuvintele cu inima 

Le conturează direct în aer 

oameni de lut să le prindă din caier 
şi cu iubire le dăruieşte 

celor ce simt iubirea cum creşte 


Pasărea care cântă ascunsă-n cuvinte 
zboară ne-ncetat fără trup şi veşminte 
E doar un caier de flăcări cuprins — 
de-o veşnicie rămâne nestins 

E doar un caier cuprins de lumină 

ce toarce doar gânduri neatinse de vină 


Pasărea mea cea rotată şi sfântă 
suflete treze spre Cer le avântă 

şi le tot duce le duce, le duce 

până ajung în a Cerului Cruce 

Şi le tot cheamă, le cheamă, le cheamă 
până devin şi ele o flamă 


Să-nceapă dansuri sub semnul divin 

dansuri ce flacăra o întreţin 

Să cânte cântecul cel mai duios 

ce suflet desprinde de carne şi os 

Şi îl trezeşte cu roua Cerului 

ce spală ne-ncetat sângele Mielului. 18. 11. 2007 


112 


NEVĂZUT, CU DRAGOSTE MĂ LOVEȘTI 


De sunt o aventură a dragostei tale 
Tu gustul riscului mi-ai dăruit 
atârnându-mi libertatea şi iubirea 
în vârful aceleiaşi săbii 


Nevăzut 

cu dragoste mă loveşti 

de pragul neantului — 
tulbure morişcă a disperării 


Ca pruncul mă întorc la sânul Tău 
cu un suspin liniştitor 

şi pacea se coboară lin 

din trupul meu țâşnind un curcubeu 
ce se revarsă în Lumină 


Nesecat izvor eşti 
de iubire şi înțelepciune 
aducând pacea mea deplină. 


22. 11. 2007 

NUMAI PE TINE, DOAMNE, TE PRESIMT 


Numai pe Tine, Doamne, 

Te presimt 

în mine nevăzut cum Te cobori 
şi cum Te răspândeşti în mine 
şi cu lumina Ta ma înfiori 


Aş vrea şi eu să pot 
să-ŢI calc pe urme 
şi cu iubire suferinţa s-o primesc 


Întinse țin mâinile, Doamne, 
de sus să-mi cadă 

darul cel dumnezeesc: 

o inimă de dincolo de văl 
ce-n flăcări nu se mistuie. 


22. 11. 2007 

TOT SPRE IZVORUL NESECAT 


Tot spre Izvorul nesecat 

eu îmi întorc privirea, Doamne, 
să-mi iau puterea apei doar 

şi pentru barcă, nişte rame 


În lumea Ta de voi veni 
plutind pe drumuri neştiute, 
un înger mă va îndruma 
s-ajung din ce în ce mai iute 


Seninul când se lasă jos 
vărsând lumina cea de taină 
spală-omenirea os cu os 
înveşmântând-o ca-ntr-o haină 


ce se urzeşte respirând 

şi se croieşte din lumină 
cusută-i numai din tăcere 
şi-i ruptă de dureri şi vină 


În lumea mea mă las trăită 

de tot ce-n taină mă-nconjoară 
dar şoapte abia auzite 

topite-n suflet, mă-nfioară 


Şi pacea, ca un Domn al nopţii, 

o simt în suflet cum se lasă 
înveşmântându-mă-n uitare 

singurătăților mireasă. 17. 11. 2007 

APROAPE SUNT... 


Aproape sunt de-acum 

de Tine, Doamne, - 

cu lacrime topesc mereu zăpezi 

a celor ce din drum vor să mă-ntoarne 
ca slava Ta să nu-mi mai fie crez 


Nu mai am mult 

şi mă-nfăşor lumină - 

cu melcul în spirală mă întrec 
dar tot ca el încetinel alunec — 
trăire sunt, dar adumbrită-n cerc 


Răbdarea ta mă mustră de o vreme 
mă cert în clipă, iar apoi uit rostul 

ce mi l-ai dat când eram doar lumină 
de fără lut, în Cer mi-e adăpostul 


Încerc să fiu docilă uneori 

dar îndărătnicia mă absoarbe 

Tu cu a ta blândeţe mă-nfiori 

şi sufletu-mi atunci avid te soarbe 


De-s blid ascuns ce se deşiră-n cercuri 
spre Tine în lumină nevigând, 


dezbracă-mă de trup nevrednic, Doamne, 
Lumină să rămân, ascunsă-n gând. 


17. 11. 2007 

DE SPUI O RUGĂCIUNE-N ŞOAPTĂ 


Când îţi iubeşti Tatăl Ceresc 
se lasă Cerul ca un cânt 

De spui o rugăciune-n şoaptă, 
ÎI simţi de tine mai aproape 
şi-ncet ţi se coboară-n gând 


Şi-atuncea simţi căldura Lui 
cu dragoste cum te-nconjoară 
şi-n spirit te ridici la Cer 

şi-ţi cântă-n suflet o vioară 


E melodia viețţii-n cânt 
cu bucurie şi tristeţe 


ce contopite-s într-un gând 
de Sus, când Domnu-ţi dă binețe. 


22. 12. 2007 

DOMNULUI IISUS CHRISTOS 


Cu Tine-ascuns în suflet îmi e bine 
chiar în lumină de eşti uneori, 

Te strâng în coşul pieptului mai bine 
să te pierd doar în cântec de viori 


Să nu rămân numai cu umbra-n suflet 
când Tu Te pierzi să luminezi poteci 


pentru tot alte suflete hoinare 
ce viaţa înnegrind, şi-o pierd pe veci. 


9. 1. 2008 

PRIN FERESTRE UMBRITE CU VISURI 


Prin ferestre umbrite cu visuri 
îngheţate de nopțile reci 

mă-ndârjesc să arunc infinitul 
şerpuind prin a pomilor crengi 


Nici nu ştiu când mi s-a prins de viață 
învârtindu-mă-n dor necuprins 
sfâşiindu-mă fără sfială 

şi nu ştiu de acum sunt învins 


Mă întreb cine sunt şi îndată 
glasul mi se întoarce-n ecou 

ŞI, topindu-mi orice întrebare, 
mă cuprinde o pace adâncă 

ce de veci o numim Dumnezeu. 


8. I. 2008 

LĂUDATĂ FIE CLIPA 


Lăudată fie clipa 

când simţirea mi se înalță la Cer 
desprinzându-mă de peisajul iernatic 
desfrunzit, cenuşiu şi stingher 


Pentru o clipă Coroana de spini 
mi-aminteşte 

că doar prin durere mai pot să urc, 
dar eu nu mă opresc 

văd doar spărtura albastră 

şi simt cum pacea lin mă cuprinde 
răspândindu-se în mine 

precum grâul în ţarnă 


Las neghina în grija Ta, Doamne, - 
prezenţa Ta îmi vindecă rănile toate 
Doar una rămâne deschisă — 

să poţi să intri ca să mă vindeci 
când am sufletu-n iarnă. 


2. 12. 2007 

ATÂTA LUMINĂ S-ASCUNDE 


Atâta lumină s-ascunde 

în dangăt de clopote-n seară 
că pacea încet ne cuprinde 
şi inima se înfioară 


Şi-ncet se uneşte cu iarba 
copacii şi-n taină cu norii 
şi, pe nesimţite, coboară 
suspine în struna viorii 


Din noi se desprinde țărâna 

ca frunze uscate în toamnă, 

în clavecin moare vina 

şi-n inimi blândeţea se-ntoarnă 


Şi cântecul toacăi în seară — 

mister peste suflete pline — 
ca-ntr-un vis peste veac se coboară 
alean sfânt, rug de-nchinăciune 


Şi-ntreaga natură-i pătrunsă 

în noapte de har şi iubire 

când Domnul prea Sfânt şi Fecioara 
îşi varsă lumina în fire 


Atâta lumină s-ascunde — 


cânt de toacă şi clopot sparg cerul — 
şi-i o pace ascunsă şi-n unde, 

se înmoaie în suflete gerul 
Oameni trişti strălucesc de lumină 
nevăzuţi sub mantalele nopții 


ŞI, pătrunşi de-acea pace divină, 
dau cu tifla ororilor sorții. 


17. 1. 2008 

CA DUPĂ PLECAREA FURTUNII 


O linişte-n mine se lasă 

ca după plecarea furtunii 

şi nimic în suflet n-apasă 

de paecă nu sunt fiică humii 


Un dans nevăzut mă-nconjoară 
şi parcă plutesc blând prin spaţii 
şi-o tainică briză m-adoarme 

de parcă m-a luat Domnu-n grații 


Nu ştiu de e Domnul sau tu eşti — 
o pace adâncă mă-nvinge — 


din care mai poți doar să creţti 
când timpul cu clipe te ninge. 


17. 1. 2008 

II. 


CĂRUŢA CU FLORI 

CĂRUȚA CU FLORI 


Viaţa e ca o căruță 

plină ochi cu flori mărunte 
Viaţa e ca o căruță 

cu trei roți şi visuri multe 


Ține-l, Doamne, ține-l bine 
ține-mi sufletu-n balanță 

Nici c-un dram să nu se-ncline 
viața cusută cu aţă 


Viaţa e ca o căruță 
încărcată cu petunii 
Vieţii pot să-i facă față 
cei ce seamănă cu hunii 


Zilnic trec râzând pe stradă 
tinerii nepăsători 

şi păşesc fără să ştie 

că sub tălpi ascund viori 


Pe furiş, ei vor să smulgă 
din căruţă doar o floare 
s-o pună după ureche 

ŞI apoi nimic nu-i doare 


Zilnic trec târâş la piață 
şi bătrâni fără nepoți 
ascunzându-şi neputința 
în căruţ cu două roți 

Un căţel printre picioare 
de copii sau de adulți 
latră vesel dând din coadă 
descrețind obraji şi frunți 


Viaţa e ca o căruță 

cu umbrele colorate 
unde stau bețivi şi târfe 
din zori până pe-nserate 


Ziua este mult prea scurtă 
întrebări ca să-şi mai pună 
Seara este programată 

pentru ocazii festive 

unde strălucesc, sărmanii, 

ca pe scenă nişte dive 

iară noaptea este noapte 

şi-or să-şi spună „noapte bună 


1? 


2. 11. 2007 

PRIMA ZĂPADĂ 


A nins azi — 

e prima zăpadă 

ce nu s-a pierdut brusc în clipă 
şi albul privit din fereastră 

îi dă brânci vieţii în mine 

şi zborului prins în risipă 


Candoare! de poţi să rămâi, 
păstrează-n amiază tot gerul 
să nu mă apuce tristețea 
c-un pumn de noroi căpătâi 


Dă lumii un suflet de-omăt, 
de frigul e prețul salvării 


şi-o avalanşă de vise 
să-nvăluie pragu-nserării. 


27. 11. 2007 

PESTE VEAC, RÂZÂND BAUDELAIRE 


Peste veac, râzând Baudelaire 
cu-o făclie-aprinsă-n mână 
vrea să-mi lumineze calea 

să văd viaţa cât mai bună 


Ce-i păsa când oscila 
între spleen şi fericire 
şi, luând haşiş, el vedea 
totul strălucind în fire! 


Ce-i păsa când în amiază 
vraja-n spirit ţinea trează 
cu Madame Sabatier 

iar în seara, când, precară, 
inima-i bătea în val, 

el stătea cu Jeanne Duval 


Totul strălucea-n safire 
când era el arhitect 
transformând arta în fire 
ca un prea vechi înțelept 


Dar, cum firea nu se lasă 
mult ţesută la război, 
începu şi el să vadă 


viața ca un tărăboi 


Totate-n neorânduială 

în Tablouri din Paris 
întreţes viața cu moartea 
spulberând oricare vis 


Şi de-aceea-l las să râdă 
peste veac cu Jeanne Duval 


nepăstrând a lui făclie 
când simt viaţa în aval. 


28. 10. 2007 

AŞTEPT DEMULT... 


Aştept demult 

să pot s-ajung 

la marea vârstă-a 

senectuţii 

crezând că marile-ntrebări 
se-ascund sub crețurile frunții 


iar în oceanul din priviri 
se-ascund iubiri 

se-ascund iubiri... 

ŞI c-o enigmă mie însămi 

o viață-ntreagă de am fost 
mă voi deschide ca o scoică 
ce-ascunde-n ea al vieţii rost 


Tot aşteptând demult 

s-ajumg 

la marea vîrstă-a senectuţii 

să aflu vieții mele sens 

în pleoape vinete,-obosite, 

am aflat doar că-n corpul dens 
e-un ceas cu limbile căzute 


Şi dacă vreau să-l mai întorc 
n-ajung doar creme şi comprese 
şi nici plimbările pe jos 
de-acum din ce în ce mai dese 
N-ajung pilule, prafuri, ceai 

ŞI nici gimnastica la sală 
Ajunge, poate,-o rugăciune 
ca Domnul să te cheme-n rai. 


31. 10. 2007 


131 


TOATE FLORILE DIN LUME 


Toate florile din lume 

De mi le presari în drum 

Nu tresare-n mine viaţa 

Şi nu tremură-n cuvinte-un 
„nu ştiu ce şi-un nu ştiu cum” 
Nu eşti primul 

Nu sunt prima 

Ce durerii îi pun mască 

Din iubire când rămâne 
Numai scrum şi numai iască 


Toate-n jur vorbesc de tine 
Şi-mi spun „bună dimineaţa 
Dar un eu ascuns din mine 
Spune „eh, aşa e viaţa!” 

Să-ncropim doar din cenuşă 
Un castel umplut cu vise 

Nu ştim cum şi nu ştim unde 
Am lăsat doar uşi deschise 


O fereastră, cât de mică, 
O clipă de s-ar închide 
Am simți acea căldură 
de la sobă prin firide 


S-ar porni atunci vârtejul 
Frunze moarte să-nverzească 

Pe-amândoi iar ne-ar cuprinde 
Vraja cea dumnezeiască 


Nu vreau florile din lume 
Să mi le presari în drum 


Vreau să-nvie iar în tine-un 
„nu ştiu ce şi-un nu ştiu cum”. 


1. 11. 2007 

MĂ TOT PLIMB DE-A LUNGUL APEI 


Mă tot plimb de-a lungul apei 
şi nu ştiu de ce o fac 

când şi-n casă stând închisă 
inima-mi face „tic-tac” 


Mă tot plimb şi spulber vise 
când cu tălpile păşesc 

sub pleoapele închise 

văd un peisaj livresc; 

şi nu ştiu, rămasă-n clipă, 
sânt eu însămi sau nu sânt 
Dinspre munte, cu-o aripă, 
vulturul îmi face vânt — 

aer tare să-mi aducă 

şi-o fărâmă de Duh Sfânt 


De-ar putea să-mi mai aducă, 
strălucind la el în cioc, 

şi-o fărâmă de lumină, 

în viață mi-aş face loc; 

şi-aş vedea, lucind pe apă, 

iar castelul de nisip 

inima bătând în ritmul muzicii 
când „hop” când „hip” 


Şi-aş vedea, lucind pe apă, 
drumul unde scrie,,stop”, 
inima bătând în ritmul muzicii 
când „hip” când „hop” 

Şi-o cărare de lumină 

m-ar desprinde de Pământ 
şi m-ar duce-n lumea-n care 
sunt doar vise şi avânt. 


1. 

VRĂJIŢI DE-AM FI PUTUT RĂMÂNE 


Vrăjiți de-am fi putut rămâne 
şi-acum pe culmile iubirii, 
din vraja noastră ar renaşte 
neîncetat întreaga fire 


Dar cine oare toarce firul 

care uneşte şi dezleagă 

făpturi care îşi sunt menite 

să se iubească-o viață-ntreagă? 


Din nodurile-n fir netoarse 
se rup destine şi iubiri 

în clipe ce nu sunt întoarse 
nici de furtuni, nici de zefiri 


In clipe ce se pierd în semne 
şi stau închise în scrisori 


şi-n oameni copleșiți de vreme 
ce-şi mai vorbesc doar uneori. 


2. 11. 2007 

CHIAR DE-ACUM A TA PRIVIRE 


Ochi cu stele de iubire 

îmi apar pierduţi în ceață, 
chiar de-acum a ta privire 
mă furnică şi mă-ngheață 


Aer blând de duioşie 
mă-nconjoară uneori, 
dar dispare într-o clipă 
şi-s cuprinsă de fiori 


Reci fiori de neiubire 

mă inchid ca într-o ramă 
şi, crispată,-ntreaga fire 
te îndeamnă şi te cheamă 


Dar eşti orb, deşi vezi bine, 
şi eşti surd, deşi vorbeşti, 

ŞI, de-o vreme, nici nu-ţi vine 
chipul meu să-l mai priveşti 


Vinovat eşti fără vină 

şi eu nu pot să te cert, 

nici tu nu-mi găseşti pricină, 
drumul nu mai este drept 


Nici nu suie, nici coboară 


ocoleşte-adeseori 
într-un cerc ce ne-mpresoară 

ca două sparte viori 
cu arcuşurile rupte 
şi cu lemnul obosit 


vorbind vrute şi nevrute 
despre cei ce s-au iubit. 


3. 11. 2007 


138 


ZICĂ UNII ORICE-AR ZICE 


Zică unii orice-ar zice — 
viața este-o poezie 

ce rămâne veşnic tristă 
şi nescrisă pe hârtie 


Zică unii orice-ar zice — 
viața este un eşec 
pentru cei mai mulți 
ce-n grabă 

zilele şi le ăetrec 


Zică unii orice-ar zice — 
viața este-o parodie 
ce nu se mai lasă prinsă 
în suflet şi pe hârtie 


Tot în cercuri se-nvârteşte 

cu-o busolă, te încurci 

ŞI, când acul se opreşte, 

vezi doar sfinți şi vezi doar cruci 


Vezi doar sfinţi şi vezi doar stele 

cum în taină se aprind 

să te scuture de iele 

şi de gânduri ce se sting. 2. 11. 2007 

DE-NVĂLUITĂ-S ÎN POEME 


De-nvăluită-s în poeme 

şi scriu mereu cu sânge cast 

e că trăiesc din plin viaţa 

şi sufletul mi-e mult prea vast 


Mă mulțumesc cu orice-n viaţă 
nu cred în jocuri de noroc, 

nici în simţiri de suprafață, 

ci cred în sfinți şi în soroc 


Şi fiecărui, când e vremea 
să fie plâns sau prea slăvit, 
i se măsoară în Cer stema 
de crezu-l e de om smerit 


Nu cred în laude lumeşti 

primite josnic prin culise 
şi care-n norii lor te pierd 
fără a-l naşte pe Ulyse 


Îi iert pe cei ce mă-nconjoară 
şi mă primesc cu uşi închise 
nevrând să creadă că-n curând 
se vor topi ca şi banchize 


Nevrând să creadă că pe culmi 
rămâne numai adevărul 

ŞI, uşi închise de-am avut, 

ei vor avea închis chiar Cerul. 

ASCULŢI... 


Asculţi distrat şoaptele mele 
înveşmântate-n amintiri 
şi-nchise sunt 

în tine însuți 

şi desfătatele-mi priviri 


Tot stând comod, fotoliul moale 
ţi-a păstrat locul mereu cald 
căci tu preferi în amintire 

să ai doar sufletul înalt 


Cine-i de vină, toamna, poate, 
că ţi-a pătruns făptura toată 

şi eu, stingheră într-un colț, 
sunt fără vină, vinovată 


Arunci o mantie de ceață 

pe ochii mei blând melancolici 
când eu, subțire ca o aţă, 
pătrund prin ochii tăi ironici 


Te las cu cartea într-o mână 
şi cu paharul în cealaltă — 
tu vrei viața s-o găseşti 

în cartea cu alcool pătată 


Ții tava cu firimituri 

şi-un bot de brânză frământată 
şi zilnic viaţă lungă-ți uri 
când viața ta-i demult plecată. 

DE CE SCRIU?... 
eminesciană 


De ce scriu mereu poeme 

ca să vărs al meu pahar 

tot crezând că pe-al meu creştet 
Domnul s-a lăsat cu har?... 


De ce nu pot să mă vindec 
de viaţa fără rost 

când cuvintele se-nşiră 
vrând în mine adăpost?... 


Cum pot eu să vă întâmpin, 
scrise-n palme având poeme, 
când voi adormiţi şi-n carte 
singuratic suflet geme?... 


Cum pot eu să vă mai vindec 
de durere cu un vers 

când în ochii voştri moare 
chiar din faşă-un univers?... 


Cum pot eu ca prin cuvinte-n 
viață să v-aduc minuni 

când voi vă-nvârtiți în haos 
şi doar lui îi vreţi cununi?... 


Cum să pot cu-a mele versuri 
din plictis să vă ridic 
când turnaţi în clipă viaţa 


142 


precum apa: pic cu pic?... 


Cum să pot cu poezia 

să vă mai trezesc din somn 

şi să cred că veşnicia 

iar în suflete-a pătruns 

când, de-atâta răutate, 

chiar şi Domnul stă ascuns?... 


Dacă-un fir de iarbă fraged 
se străvede prin zăpezi 


e un semn că Tu doar, Doamne,-n 
gândurile mele crezi. 


8. 11. 2007 

DE TE IUBESC... 


De te iubesc, ce rost mai are-un nume — 
iubirea brusc topeşte literele vieţii 

când năvăleşte ca un val în spume 

şi nesperat taie răceala gheții 


Nu-ţi spun pe nume, îți spun doar iubire 
şi simt cum mă învăluie un val 

de parcă amândoi devenim fire — 

două singurătăţi pierdute în astral 


Nu-ţi spun pe nume, îți spun doar iubire 
şi simt cum lin mă pierd în spuma mării 
ce-alunecă pe corpul devastat 

de adânci meandre ale-ngândurării 


Nu-ţi spun pe nume, îți spun doar iubire — 
să nu se piardă-n literele zării 


micuţii pescăruşi ce smulg din fire 
cufundând clipa, urmele-nserării. 


18. 11. 2007 

BĂRBAȚII 


Bărbaţii sunt 

o străfulgerare de cer 

când ţi-e trupul prea strâmt 
şi-ai un suflet prea mare 
dar tot ei sunt 

şi îngusta cărare 

dintre bine şi rău 

într-un vârf de hanger 


Bărbaţii sunt 

voinici preistorici 

tinând cerul pe umeri 

dar ochii-n pământ 

şi-au auzuş beteag 

când vrei viața să-ți numeri 

clipă cu clipă 

aşteptând veşnicia 

înțepenită în tine 

Cum prăselele înțepenite-n briceag 


Bărbații sunt 
tot ce-i mai bun şi mai rău 


pe Pământ — 
aerul sunt. 


23. I. 2008 

NEBĂNUITE ALCOOLURI 


Simt aeru-n nări cum pătrunde 

cu tăria unor nebănuite alcooluri 

Umbre albăstrii se desprind dintre noi 

şi dansează-n lumina unor sfinte soboruri 


Nici tu nu ştii ce putere de zbor 

se desprinde din mine când mă atingi în treacăt 
Eram de- atâta vreme străină de mine 
adormită-n credința că-ntr-o seară tot tu 

mă ferecaseşi pe vecie c-un lacăt 


M-am trezit dintr-o dată ca dintr-un somn adânc 
în care-am fost cuprinsă de monştri fioroşi 
ce dormitau în mlaştini cu moartea la oblânc 


Simt aeru-n nări cum pătrunde 

ca şi cum dintre valuri s-ar fi ivit un mânz 
cutremurând lumina cu răcoarea spumii 
nedumerit că este, pornind în galop 

şi producând miragii pe retina lumii 


Tu îmi întinzi doar mâna uluit că exist 
şi cu degete moi îmi mângâi obrajii 

Eu, cu gene plecate în ceaşca de cafea 
prin aburii fierbinți adulmec naufragii 


Căci suntem naufragii şi vremurile-n noi 
se-adună în odăjdii de mii de ani încoace 

şi visurile lumii vuiesc la noi în sânge 
cum valurile mării în ghioace 


Imi e atât de bine prin aburii cafelei 
să bănuiesc lumina ce mi-o oferi ca prânz 


şi sufletele noastre cuprinse-n vraja ielei 
pulsează în noi viața-n galopul unui mânz. 


5. XII. 1993 

FĂRĂ VÂSLE, PE VALURI 


Suntem mereu locuiţi de un alt anotimp 
şi clipa ciopleşte sub ochi cu migală 
dar ne credem aceiaşi în acelaşi costum 
şi ne credem aleşi pentru ziua de gală 


Ne apucă un dor şi nu ştim pentru ce 
ne-nvârtim umiliți, ca pe fus sau suveică 
(O, şi nu doare când ne desprindem de noi 
nici cât carnea când se desprinde de scoică!) 


E-atâta jale în cununa de spini 

pe care-o purtăm nevăzută pe frunte 

şi ne ciocnim între noi din fantastice vini 
pe asfaltul prea strâmt ca şi cum ar fi punte 


Ne ciocnim între noi şi uităm pentru ce 
uităm şi pe cei ce-au avut idealuri 
crezându-ne buni, chiar când suntem doar răi 
şi privim cu dispreţ deopotrivă pe zei 

şi stânca, şi lanţul, şi vulturul, hei, 


şi suntem cârmaci, fără vâsle pe valuri. 


22 . VII . 1993 

NATURĂ MOARTĂ?... 


Privesc aceste lucruri 
din preajma mea 
mirată 

Din depărtare simt 
cum le însuflețeşti 


Mă -ntâmpină -o căldură 
o intimă tăcere 

Ca pe-un zefir 

deasupra mea 

te simt 

şi gândurile toate 

spre tine îmi sunt duse 


C-o să plutim 
deasupra norilor 


presimt 
presimt. 


24.1. 1998 

OMUL DIN VIS 


Te voi duce 

în Cerul de purpură 

unde poezia are tronul regal 
ŞI vei simți 

desprinzându-se zgura 
neagră şi rece 

ca de metal 


Îţi vor creşte din umeri 

aripi de vultur 

largi şi mari 

vei auzi muzica divină 

ce-o duc cu ei 

doar cei cu suflet de misionari 


Nu vei regreta 

liniştea adâncă 

în care te vei cufunda 
ca-ntr-un abis 

şi vei lăsa poezia să curgă 
cu fiecare cuvânt 


Ca omul din vis. 


13 . V . 1999 

NU TREBUIE SĂ DĂM POEZIA LA COŞ 


Dorim mereu să murim într-un vis 

şi să ieşim din el mai întregi şi mai vii 
Iubim relativul, nu lucrul precis 

să ne ţâşnească din suflet unic — colibri 


Nu trebuie să dăm poezia la coş — 
ea e religia oricărui secol 
îmblânzitoarea haitelor cu dinții-n os. 


21. V 21999 

FATA CU ULCIORUL 


Mi-e plin ulciorul de-adevăr 
de-atâtea adevăruri sparte 
de nu mai ştiu să mă strecor 
ca altădată printre şoapte 


De nu mai ştiu să zbor adânc 
cum aşteptam să se întâmple 
iubirea blândă când simţeam 
cum m-atingea pe lângă tâmple 


Am încercat mereu să zbor 
spre alte tulburări de ape 
spre alte adevăruri prinse 
între nelinişti de pleoape 


Tăcerea ta de peste ani 

mi-a spus ades tot adevărul: 
o viață-ntreagă- ai rătăcit 
şi-n zboruri frânte ai simţit 
că eu sunt...fata cu ulciorul. 


14 . IHI . 1999 

CI POATE CĂ MELANCOLIA 


Ci poate că melancolia 

ce mă atinge uneori 

cu aripi moi de înger trist 

e retrăirea altei lumi 

când zeii erau doar copii 

şi-n joacă-l chinuiau pe Christ 


O, cine ştie care lume 
din miile de lumi pierdute 
ar fi putut să fie a mea?... 


Poate c-am fost menită-n Cer 

ca să adun la întâmplare 

din veacuri clipele durute?... 
Clădită e din cioburi viața mea?... 


O, nu, nu te apropia - 

nu vreau să schimb acum tristeţea 
cu tot ce-i vesel pe Pământ 
Cârpită doar de-ar fi durerea 


e tot mai bine s-o trăieşti 
decât să fii o frunză-n vânt. 


5. IL. 1990 

TE UIŢI CUM CADE CERUL 


Te uiţi cum cade Cerul 
peste copaci şi taci 
cum vântul îi deşiră 

îi înşfacă 


Te uiţi absent la mine 

şi nu observi nimic 

nu vezi cum dus de vânt 
şi sufletul meu pleacă 


Încep atunci să cânt 

o melodie veche 

Un zâmbet de dispreţ 
răsfrânt în colțul gurii 
în loc de bun rămas 


Tu pleci şi-ţi e totuna: 
în loc să ne unească 
ne-a despărțit furtuna 
şi tu te uiţi la ceas 


De ce oare-mi pătrunzi 
atât de tare-n suflet 

de parcă fiecare fibră 
mi-o desfaci?... 


De ce sună mai bine durerea 
în cântece când o prefaci?... 10 . XII. 1999 

TOT O FATĂ, ALTĂ FATĂ 


(Elegie pe malul Zăbrăuţului) 


Sălciile tot pletoase au rămas 
deşi mi-e teamă 

că nu mă mai recunosc - 

pe nume nu mă mai cheamă 
nici nu-mi unduiesc prin sânge 
Mângâierea lor înceată 

vraja pietrelor fierbinți 

mi-au uitat demult făptura 


Mă lipesc de tine toată 
iarba e cosită proaspăt 
şi m-aş da prin ea de-a dura 


Vreo furnică rătăcită 

de mă crede o străină 
eu mă fac că n-o observ 
dacă vrea să vie, vină! 


Printre sălcii azi se plimbă 
tot o fată, altă fată 


tot cu sufletul aprins 
şi făptura zbuciumată. 


1992 

CE BINE E SĂ TE CUFUNZI ÎN VIS! 


Ce bine e să te cufunzi în vis 

şi toate să-ți apară clare, roze 

să ai în nări parfumul de mimoze 

şi-n ochi imaginea de mit a lui Narcis! 


Ce bine-ar fi să nu mai cuget des! 
să nu-l mai am în minte pe Pascal 
când ca o trestie mă-ndoi pe-ales 
mai jos, mai sus, spre omul ideal 


Ce bine-ar fi să nu mai stau de cart! 
mereu să cuget — cum spunea Descartes 


Mai bine să mă las în voia sorții: 
viii cu viii şi Morții cu morții. 


13 . HI . 1999 

LA GÂNDUL C-AM SĂ PLEC... 


Tu nu observi înmărmurirea firii 
primindu-mă încet la sânul ei 

Îmi prinzi doar mâna şi îmi mângâi faţa 
cum te-ar cuprinde-n boarea lor zefirii 
şi-n ochii mei priveşti doar dimineața 
când soarele tresaltă-n ei scântei 


Coboară iarna peste viața mea - 

în faldurile vremii iar a nins 

şi-n porii mici, înmiresmaţi cândva 
chiar şi tăcerea pare că s-a stins 


Tăcerea, o, mai ieri era fierbinte! 
şi-acum şopârle reci doar au rămas 

în pielea năpârlită-a aducerilor aminte 
în care nici chiar vorbele n-au glas 


Coboară iarna peste viața mea 
Cu fiecare clipă iar mă ninge 


şi-o dulce respirare mă pătrunde 
la gândul c-am să plec cândva, cândva. 


19 . IV 

. 1996 


CA DUPĂ PLECAREA FURTUNII 


O linişte-n mine se lasă 
Ca după plecarea furtunii 
Şi nimic în suflet n-apasă 
de parcă n-aş fi fiica humii 


Un dans nevăzut mă-nconjoară 
şi parcă plutesc brusc prin spații 
şi-o tainică briză m-adoarme 

de parcă m-a luat Domnu-n grații 


Nu ştiu de e Domnul sau tu eşti — 
o pace adâncă mă-nvinge — 


din care mai poți doar să creşti 
când timpul cu clipe te-nvinge. 


17. 1. 2008 

LUI EMINESCU 


Vălul Mayei peste tine 
coborât -a lunga noapte 
dar te-aud atât de clar 
dintre mii şi mii de şoapte 


Nu credeam să-nvăţ ca tine 
a muri de-atâtea ori 

O, şi Nesus mă aprinde 

din tălpi până-n subsuori! 


Mantia ta-nvăluit-a 
trupurile noastre toate 
printre valuri mai răsare 
cine poate să înoate 


Şi-aş putea să stau şi eu 
într-un colț privind în mine 
ochi divin, neînceput 

dacă l-aş simţi cum vine 


Nici un punct nu se mai mişcă 
NICI pe ape, nici în aer 

Duhul Sfânt a ațipit 

lâna e netoarsă-n caier 


Şi-aş putea să nu mă tem 
oricum, vremea tot ar trece 
şi-aş putea să nu mai sper 
cât zici unu, ai zis zece 

Ce e rău şi ce e bine 

să mă-ntreb, să mă socot? 
Dar sunt rele mult prea multe 
a-nțelege nu mai pot 


Pururi tânăr de-aş rămâne 
tot nu pot să mă mai mir 

că la început de lume 

am primit chiar Sfântul Mir 


Şi privind adânc în mine 
să încerc să mă cunosc? 
Dar tot altul mă gândeşte 
ştie totul pe de rost 


Aud şi acum cum sună 
buciumul pe deal cu jale 
lacrima mea rătăcită 
stele-o scapără în cale 


Cumpăna de la fântână 
e un lung suspin acum 
apele născând plâng naţii 
de la dac pân” la român 


Zeii daci cântă şi-acuma 
prin talazurile mării 
cântă-a dacilor cădere 
rătăciți în zarea zării 


Nu mai trece ca o sfântă 
luna pe al nostru cer 

Fruntea ei e-ngândurată 
de când naţiile pier 


Kamadeva, zeul indic 
dac-ar vrea să se pogoare 
cu o floare otrăvită 

în săgeată, ne doboare 


Să cunoască toată lumea 
rugăciunea unui dac: 

nu-n genunchi şi nu iertare 
Ne dăm duhul cum copacul 
ne dăm duhul în picioare 


Vom cunoaşte, în sfârşit, 
acea dulce nepăsare 
propriul rug când ne topeşte 
dar vom re-nvia ca Phoenix 
într-o altă înserare 


Şi duşmanii-nmărmuriți 
vor vedea cum se iveşte 
dintre cerurile rare 
un luceafăr rătăcit 
cum s-o arunca în mare 


dând orizont nemărginit 
singurătăţii mării 
pe noi nouă redându-ne 


din negura uitării. 


26. IX. 1993 

GIOCONDEI 


Ai chipul grav, bărbat 
şi zâmbetul ascuns 

şi lumea se întreabă 

de veacuri ce-ai de spus 


Privirea-ți este calmă 
ai ochi adânc, senin 
şi eu mă-ntreb adesea 
de nu eşti androgin 


Nu pari a fi atrasă 

de lucruri prea lumești 
şi zâmbetu-ţi ascunde 
secrete îngereşti 


ce-n grai lumesc înseamnă 
că totu-ți e deschis 


trecând din lumea asta 
în lumea ca de vis. 


17. 09. 2007 


162 


LUI SADOVEANU 


Cu paşii maiestuoşi şi lini ca vântul 
şi-acum te auzim printre copaci 
căci ai iubit pădurea şi pământul 

şi apelor le-ai fost stăpân şi vraci 


Şi-acum te mai abati tip -til prin Deltă 
sau prin coliba de la Bradul Strâmb 
chiar de-ai lăsat şi undiţa, şi puşca 

şi locurile toate în arendă 

şi ai pornit să cucereşti alt timp... 


Poate vei zăbovi mai mult odată 

să ne vorbeşti de Christ şi Deceneu 
Îi aşteptăm în peşteri şi pe stradă 
şopteşte-le că traiul e tot greu 


În noi trecutul e mereu prezent — 
sărmanii în curând vor vrea judeţe 
Ei nu mai cred în nici un dizident 
căci adevărul are multe feţe... 


Pe Ştefan dacă ai putea să-l iei 
din jilțul lui de domn peste Moldova 
Coboare-se cu duh înalt de zei 
căci ne-a uitat şi Dumnezeu — Iehova 


Ca un Ceahlău întunecat de noapte 
tu ai apus de câteva decenii 

dar soarele renaşte înmiit 
sclipindu-şi razele prin pâcla vremii 


Da, toate se repetă şi tu ştii 

păstorii cum îşi fac dreptate singuri 
Neam de păstori suntem din tată-n fii 
şi ne rugăm cu toţii la utrenii 

să se coboare Duhul Sfânt în noi 

şi răii plece singuri în bejenii 


Abia atunci avea-vom noi răgaz 

să te-auzim păşind înalt şi sfânt 

pe-aleea care curge printre brazi 

Noi nu-i uităm pe cei ce-au plâns durerea: 
din sânu-ntunecatului trecut 

te naştem veşnic, te păstrăm în azi. 


10. X. 1993 

CUPRINS 


Lumina de pe Munte; ceea so ot cae 3 
Îndemnurile Duhului Sfânt... cecene 4 
Mă odihnesc în Ochiul Tău... 6 
La margine de (IDap. 23400 ăia ca ada 0 ata 7 
Mă-ncearcă, Doamne,-un dor.......e eee aere 8 
VIS a causa dal ae a Sc plz 9 
Cum Phoenix din cenuşă... nea 10 
Îşi plânge natura Hristosul..........mce ceeace 11 
Coroana Ta de spini... eee nenea 12 
De-o veşnicie mă întorc la Tine.............eee. 13 
Caută numai în tine... nenea nene 16 
Tü eşti ZVONUL pe aaa a at pt 17 
Numai de la o singură stea... nea 18 
Înţelepciunea sfântă..........e ceace eee eee 19 
Ca o adiere de vânt, uzine uta Aaaa daia 20 
Tu după firea Ta, mă vrei... eee 22 
AGE cat seal de oma 0 su 0 a multa 23 
Ochiul INT IC: capace ct cea ei A aa a 24 
Trupu-mi e pământul în mişcare......... ceea 25 
Departe de urmele mulțimii... 26 
Părinte, doar Tu Ştie ss zeita dai aa pacea 2 
Tu eşti un CAN EC: sania ce tai d abilă 28 
Mă uit la chipul Tău sees da aaa aaa 29 
Patriarhii Moldovei........ men 30 
Părintelui monah Tustin Pârvu............meeeeeee 32 
Părintelui monah Daniil Tudor......... eee 33 
Părintelui monah Arsenie Boca..............eaeee. 34 
CăluzărilorAtOAIți sus eo aaa dor pana ina ae a 37 

Sfântului Serafim de Sarov... 39 


Monahului Paisie Aghioritul.......... cena 40 
Monahului Ilarion Argatu... eee 41 
Ca apa, sufletul să-l ai... nenea 43 
O năframă de 1ubire. oc acasa ceeace aa 44 
Capul mi-l PICE 3200 au a 29 aa dnei at 45 
Când Dumnezeu e-atât de-aproape................. 46 
De nu te pot iubi cu TEICăne cai inele la iati 47 
Doar pe Dumnezeu vreau Preot... 48 
Dar eu mă-nveşmânt în grai... nene nenea 49 
Pentru ce ECUNMENISTn Șase ata 50 
Mi-e foame de Tine, lisuse...........mmeeeeeeeeeeeee 52 
Rugăciunea INIMII... nenea nana en 53 
Când pot să fiu una cu firea... nenea 54 
Te-am VAZUL: aa a a oa 55 
Rugăminte Maicii Domnului... eee 56 
Fii în inimi, Rug Aprins... 57 
Dësaş puted ae aaa aie rns a o et 58 
Stiu- D Lo pu o ROD RR RI reiteen gai 59 
Sunt absentă, Doamne-al meu... ceai 60 
Lui Valeriu Gafencu... 6l 
II. 


PUNCTUL DE SPRIJIN 


Punctul :d6:Spi1) cioc fă aa po a aaa a ata 63 

Atâtea ÎTI e 9 3 Sl Pat ea d de aa Da 64 
M-antors cuvânt mocnit în dor... nenea 65 
Mi-e sufletul o bolgie fugară.......... eee. 66 
Se Tasa SCADĂ die sie la catel a doi a 67 
Bai Dați sinees od ca ad a adn ae 68 

Al] RROMII PRR ECR e RR RR SES NEA? e INI 70 
Din legănarea înceată a bărcii....... ceea 71 
M-acoperaă toarnă: ze deea tat asadar a 12 
DE-A Ga caca deea cada iaca o ada Daia a 73 
Veneam spre voi ca o vestală...............ueeeeeee 74 
Veneam spre Ines cea data ae teal a tate dle tă 75 
ȘI tots accea a iti aa oa ta ici a bl 2 717 
Copleşită sunta isca aci io iia 79 
Iubirea ta e ca pământul... nene 80 
Un peisaj cu ploaie şi cu vânt... 81 
Dar mă atinge valul... nenea 82 
Crezându-mă androgin......ceee nene nea 84 
Abis ce nu se bănuia... 85 
Tü Vionna n a i a aa ada aa 86 
Tot văzduhul s-a mutat în mine... ceea, 87 
Fără vâsle, pe valuri I dee si aaa a si la 88 
E-atât de distilată amintirea... nenea 89 
Odă Pana LUI: cs roaga ca ne ata see 90 
Ca o fantomă, tu VII... nana eee eee aaea 92 
(cala tă mastori se saca ada da la 94 
LS ap a aula ata atatea 95 
I 

